Návrh

ZÁKON
z ........................ 2014,

ktorým sa mení a dopĺňa zákon č. 43/2004 Z. z. o starobnom dôchodkovom sporení a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony

	Národná rada Slovenskej republiky sa uzniesla na tomto zákone:

Čl. I

Zákon č. 43/2004 Z. z. o starobnom dôchodkovom sporení a o zmene a doplnení niektorých zákonov v znení zákona č. 186/2004 Z. z., zákona č. 439/2004 Z. z., zákona č. 721/2004 Z. z., zákona č. 747/2004 Z. z., zákona č. 310/2006 Z. z., zákona č. 644/2006 Z. z., zákona č. 677/2006 Z. z., zákona č. 519/2007 Z. z., zákona č. 555/2007 Z. z., zákona č. 659/2007 Z. z., zákona č. 62/2008 Z. z., zákona č. 434/2008 Z. z., zákona č. 449/2008 Z. z., zákona č. 137/2009 Z. z., zákona č. 572/2009 Z. z., zákona č. 105/2010 Z. z., nálezu Ústavného súdu Slovenskej republiky č. 355/2010 Z. z., zákona č. 543/2010 Z. z., zákona č. 334/2011 Z. z., zákona č. 546/2011 Z. z., zákona č. 547/2011 Z. z., zákona č. 252/2012      Z. z., zákona č. 413/2012 Z. z., zákona č. 132/2013 Z. z. a zákona č. 352/2013 Z. z. sa mení a dopĺňa takto:

1.	V § 1 sa vypúšťa odsek 2. Súčasne sa zrušuje označenie odseku 1.

2.	V § 2 sa slová „so starobným“ nahrádzajú slovami „s dôchodkovým“. 

3.	§ 3 sa vypúšťa.

4.	§ 6 vrátane nadpisu znie:

„§ 6
Sporiteľ

	Sporiteľ podľa tohto zákona je fyzická osoba, ktorá má uzatvorenú zmluvu o starobnom dôchodkovom sporení zapísanú v registri zmlúv o starobnom dôchodkovom sporení (ďalej len „register zmlúv“) alebo má uzatvorenú dohodu o vyplácaní starobného dôchodku alebo predčasného starobného dôchodku programovým výberom (ďalej len „dohoda o vyplácaní dôchodku programovým výberom“). Sporiteľ je aj fyzická osoba, ktorej dôchodkovú správcovskú spoločnosť určila Sociálna poisťovňa.“.

5.	§ 8 sa vypúšťa.

6.	§ 9 vrátane nadpisu znie:

„§ 9
Zákaz diskriminácie

	Na zákaz diskriminácie pri výkone starobného dôchodkového sporenia sa vzťahuje osobitný predpis.6a)“.

Poznámka pod čiarou k odkazu 6a znie:
„6a) Zákon č. 365/2004 Z. z. o rovnakom zaobchádzaní v niektorých oblastiach a o ochrane pred diskrimináciou a o zmene a doplnení niektorých zákonov (antidiskriminačný zákon) v znení neskorších predpisov.“.

7.	§ 11 vrátane nadpisu znie:

„§ 11
Poistiteľ

	Poistiteľ podľa tohto zákona je poisťovňa,8) poisťovňa z iného členského štátu8a) a zahraničná poisťovňa,8b) ktorá je na území Slovenskej republiky oprávnená vykonávať poisťovaciu činnosť v poistnom odvetví poistenie týkajúce sa dĺžky ľudského života, ktoré je upravené právnymi predpismi z oblasti sociálneho poistenia podľa osobitného predpisu.8c)“.

Poznámky pod čiarou k odkazom 8, 8a až 8c znejú:
„8) § 2 ods. 1 zákona č. 8/2008 Z. z. o poisťovníctve a o zmene a doplnení niektorých zákonov.
8a) § 2 ods. 2 zákona č. 8/2008 Z. z.
8b) § 2 ods. 4 zákona č. 8/2008 Z. z.
8c) Príloha č. 1 časť A siedmy bod zákona č. 8/2008 Z. z. v znení zákona č. ..../2014        Z. z.“.

8.	§ 12 a 13 sa vypúšťajú.

Poznámka pod čiarou k odkazu 9 sa vypúšťa.

9.	V § 14 ods. 1 sa na konci pripájajú tieto slová: „do dňa, ktorý predchádza dňu, od ktorého je poberateľom starobného dôchodku alebo predčasného starobného dôchodku.“.

10.	V § 14 ods. 2 sa na konci bodka nahrádza čiarkou a pripájajú sa tieto slová: „a to do dňa, ktorý predchádza dňu, od ktorého je poberateľom starobného dôchodku alebo predčasného starobného dôchodku.“.

11.	V § 15 ods. 3 a § 16 sa na konci bodka nahrádza čiarkou a pripájajú sa tieto slová: „alebo dňom, ktorý predchádza dňu, od ktorého je fyzická osoba poberateľom starobného dôchodku alebo predčasného starobného dôchodku.“.

12.	V § 15 ods. 4 sa slová „prvej účasti na dôchodkovom poistení podľa osobitného predpisu3) vzniknutej“ nahrádzajú slovami „prvého dôchodkového poistenia podľa osobitného predpisu3) vzniknutého“.

13.	V § 15 sa vypúšťa odsek 5.

14.	V § 17a sa za slovo „Sporiteľovi,“ vkladajú slová „ktorý nemá priznaný starobný dôchodok, predčasný starobný dôchodok alebo invalidný dôchodok podľa osobitného predpisu3) alebo ktorý nie je poberateľom starobného dôchodku,“.

15.	V nadpise § 21 a ods. 1 sa vypúšťajú slová „na starobné dôchodkové sporenie“.

16.	V § 21 odsek 2 znie:
	„(2) Štát platí povinné príspevky za osobu zúčastnenú na starobnom dôchodkovom sporení, za ktorú platí štát poistné na dôchodkové poistenie podľa osobitného predpisu.3)“.

17.	V § 21 sa za odsek 3 vkladá nový odsek 4, ktorý znie:
	„(4) Povinné príspevky sú aj dôchodkové práva prevedené z dôchodkového systému Európskej únie alebo jej inštitúcie do starobného dôchodkového sporenia.“.

Doterajší odsek 4 sa označuje ako odsek 5.

18.	V § 21 odsek 5 znie: 
	„(5) Dobrovoľné príspevky platí sporiteľ, ktorý si platenie týchto príspevkov dohodol v zmluve o starobnom dôchodkovom sporení, a to najdlhšie do dňa vydania certifikátu alebo podania žiadosti podľa § 46d. Ak na základe žiadosti podľa § 44 alebo na základe žiadosti podľa § 46d nebola uzatvorená zmluva o poistení dôchodku zo starobného dôchodkového sporenia (ďalej len „zmluva o poistení dôchodku“) alebo dohoda o vyplácaní dôchodku programovým výberom, sporiteľ platí dobrovoľné príspevky aj po skončení záväznosti ponúk vyhotovených sporiteľovi cez centrálny informačný  ponukový systém (ďalej len „ponukový systém“) alebo odo dňa uplynutia lehoty na uzatvorenie dohody o vyplácaní dôchodku programovým výberom podľa § 46d. Ak nedošlo k uzatvoreniu zmluvy o poistení dôchodku alebo dohody o vyplácaní dôchodku programovým výberom, dobrovoľné príspevky sa môžu za obdobie odo dňa vydania certifikátu alebo podania žiadosti podľa § 46d dodatočne doplatiť.“.

19.	§ 21 sa dopĺňa odsekom 6, ktorý znie:
	„(6) Dobrovoľné príspevky zaplatené po vydaní certifikátu alebo po podaní žiadosti podľa § 46d, ak bola uzatvorená zmluva o poistení dôchodku alebo dohoda o vyplácaní dôchodku programovým výberom, dôchodková správcovská spoločnosť
a)	prevedie na účet nepriradených platieb dôchodkovej správcovskej spoločnosti, s ktorou sporiteľ uzatvoril dohodu o vyplácaní dôchodku programovým výberom,
b)	ak niet dôchodkovej správcovskej spoločnosti podľa písmena a), prevedie poistiteľovi, s ktorým sporiteľ uzatvoril zmluvu o poistení dôchodku, na základe ktorej vypláca doživotný starobný dôchodok alebo doživotný predčasný starobný dôchodok,
c)	ak niet dôchodkovej správcovskej spoločnosti podľa písmena a) ani poistiteľa podľa písmena b), prevedie poistiteľovi, s ktorým sporiteľ uzatvoril zmluvu o poistení dôchodku, na základe ktorej vypláca dočasný starobný dôchodok alebo dočasný predčasný starobný dôchodok,
d)	ak niet dôchodkovej správcovskej spoločnosti podľa písmena a) ani poistiteľa podľa písmena b) alebo písmena c), vyplatí fyzickej osobe, ktorá ich zaplatila.“.

20.	V § 22 uvádzacej vete sa vypúšťajú slová „pre zamestnávateľa, samostatne zárobkovo činnú osobu povinne dôchodkovo poistenú podľa osobitného predpisu3) zúčastnenú na starobnom dôchodkovom sporení, dobrovoľne dôchodkovo poistenú osobu podľa osobitného predpisu3) zúčastnenú na starobnom dôchodkovom sporení, štát a Sociálnu poisťovňu“.

21.	V § 23 odsek 6 znie:
	„(6) Ak sporiteľ vykonáva viacero zárobkových činností, z ktorých je povinne dôchodkovo poistený podľa osobitného predpisu3) alebo ak popri výkone takej zárobkovej činnosti alebo zárobkových činností je dobrovoľne dôchodkovo poistená osoba podľa osobitného predpisu3) zúčastnená na starobnom dôchodkovom sporení, poradie povinnosti platiť povinné príspevky sa určí poradím povinnosti platiť poistné podľa osobitného predpisu.20)“.

22.	V § 23 ods. 8 sa slová „ods. 5“ nahrádzajú slovami „ods. 7“.

23.	V § 27 odsek 2 znie: 
	„(2) Sociálna poisťovňa postupuje povinné príspevky a penále na bežný účet nepriradených platieb (ďalej len „účet nepriradených platieb“) dôchodkovej správcovskej spoločnosti, s ktorou má sporiteľ uzatvorenú zmluvu o starobnom dôchodkovom sporení, ak odseky 3 a 4 neustanovujú inak.“.

24.	V § 27 sa za odsek 2 vkladajú nové odseky 3 a 4, ktoré znejú:
	„(3) Sociálna poisťovňa nepostupuje povinné príspevky a penále odo dňa vydania certifikátu do dňa skončenia záväznosti ponúk vyhotovených sporiteľovi cez ponukový systém.

	(4) Sociálna poisťovňa povinné príspevky a penále nepostúpené podľa odseku 3
a)	postupuje na účet nepriradených platieb dôchodkovej správcovskej spoločnosti, s ktorou sporiteľ uzatvoril dohodu o vyplácaní dôchodku programovým výberom,
b)	ak niet dôchodkovej správcovskej spoločnosti podľa písmena a), postupuje poistiteľovi, s ktorým sporiteľ uzatvoril zmluvu o poistení dôchodku, na základe ktorej vypláca doživotný starobný dôchodok alebo doživotný predčasný starobný dôchodok,
c)	ak niet dôchodkovej správcovskej spoločnosti podľa písmena a) ani poistiteľa podľa písmena b), postupuje poistiteľovi, s ktorým sporiteľ uzatvoril zmluvu o poistení dôchodku, na základe ktorej vypláca dočasný starobný dôchodok alebo dočasný predčasný starobný dôchodok,
d)	ak niet dôchodkovej správcovskej spoločnosti podľa písmena a) ani poistiteľa podľa písmena b) alebo písmena c), postupuje na účet nepriradených platieb dôchodkovej správcovskej spoločnosti, s ktorou má sporiteľ uzatvorenú zmluvu o starobnom dôchodkovom sporení, odo dňa, ktorý nasleduje po dni, v ktorom skončila záväznosť ponúk vyhotovených sporiteľovi cez ponukový systém,
e)	ak niet dôchodkovej správcovskej spoločnosti podľa písmena a) alebo písmena d) ani poistiteľa podľa písmena b) alebo písmena c), vyplatí fyzickej osobe, za ktorú boli zaplatené.“.

Doterajšie odseky 3 až 8 sa označujú ako odseky 5 až 10.

25.	V § 28a odsek 2 znie:
	„(2) Sociálna poisťovňa je povinná elektronicky vyžiadať od dôchodkovej správcovskej spoločnosti vrátenie povinných príspevkov, ktoré boli za sporiteľa postúpené bez právneho dôvodu, ak
a)	sporiteľovi do jedného roka od zániku jeho účasti na starobnom dôchodkovom sporení nevznikla nová účasť na starobnom dôchodkovom sporení alebo
b)	sporiteľ dovŕšil 53 rokov veku.“.

26.	V § 28a ods. 3 sa slová „elektronickými prostriedkami“ nahrádzajú slovom „elektronicky“ a na konci sa pripája táto veta: „Dôchodková správcovská spoločnosť bezodkladne po doručení žiadosti Sociálnej poisťovne podľa predchádzajúcej vety vráti 
a)	povinné príspevky, ktoré boli vyžiadané podľa predchádzajúcej vety, z majetku podľa § 40 ods. 1 prvej vety a
b)	sumu odplaty za vedenie osobného dôchodkového účtu z povinných príspevkov postúpených bez právneho dôvodu z vlastného majetku dôchodkovej správcovskej spoločnosti.“.

27.	V § 28a ods. 4 prvej vete sa vypúšťajú slová „alebo žiadosti o vrátenie povinných príspevkov postúpených bez právneho dôvodu podľa odseku 3 druhej vety“, slová „alebo z bežných účtov dôchodkových fondov“ a v druhej vete sa vypúšťajú slová „alebo odseku 3 druhej vety“ a slová „alebo z bežných účtov dôchodkových fondov“.

28.	V § 28a sa vypúšťa odsek 6. 

Doterajší odsek 7 sa označuje ako odsek 6.

29.	V § 28a ods. 6 sa slová „1 až 6“ nahrádzajú slovami „1 až 5“.

30.	§ 29 znie:
„§ 29

	(1) Zo starobného dôchodkového sporenia sa za podmienok ustanovených týmto zákonom vypláca starobný dôchodok a predčasný starobný dôchodok, a to formou 
a)	doživotného dôchodku,
b)	dočasného dôchodku, 
c)	programového výberu.

	(2) Zo starobného dôchodkového sporenia sa za podmienok ustanovených týmto zákonom vypláca pozostalostný dôchodok, a to
a) vdovský dôchodok alebo vdovecký dôchodok,
b) sirotský dôchodok.

	(3) Zo starobného dôchodkového sporenia sa za podmienok ustanovených týmto zákonom priebežne vyplácajú výnosy z investovania majetku v dôchodkovom fonde (ďalej len „perpetuita“).“.

31.	§ 30 až 33 vrátane nadpisov znejú:

„§ 30
Podmienka vyplácania starobného dôchodku

Starobný dôchodok sa vypláca najskôr od prvého dňa kalendárneho mesiaca, v ktorom sporiteľ dovŕšil dôchodkový vek.

§ 31
Podmienky vyplácania predčasného starobného dôchodku

	Predčasný starobný dôchodok sa vypláca najskôr, ak
a)	sporiteľovi vznikol nárok na výplatu predčasného starobného dôchodku podľa osobitného predpisu36b) alebo
b)	úhrn súm predčasného starobného dôchodku podľa osobitného predpisu,36c) na ktorého výplatu vznikol nárok, a doživotného predčasného starobného dôchodku je ku dňu začatia ich vyplácania vyšší ako 1,2-násobok sumy životného minima pre jednu plnoletú fyzickú osobu podľa osobitného predpisu.37)

Formy vyplácania starobného dôchodku 
a predčasného starobného dôchodku

§ 32
Doživotný dôchodok

	Doživotný starobný dôchodok a doživotný predčasný starobný dôchodok poistiteľ vypláca do smrti poberateľa tohto dôchodku. 

§ 33
Dočasný dôchodok

	(1) Dočasný starobný dôchodok a dočasný predčasný starobný dôchodok poistiteľ vypláca počas doby dohodnutej v zmluve o poistení dôchodku; ak smrť sporiteľa nastane pred uplynutím doby dohodnutej v zmluve o poistení dôchodku, poistiteľ vypláca dočasný starobný dôchodok alebo dočasný predčasný starobný dôchodok do smrti poberateľa tohto dôchodku.

	(2) Vyplácanie dočasného starobného dôchodku a dočasného predčasného starobného dôchodku možno dohodnúť, ak úhrn starobného dôchodku, predčasného starobného dôchodku, starobného dôchodku podľa osobitného predpisu,3) predčasného starobného dôchodku podľa osobitného predpisu,3) invalidného dôchodku podľa osobitného predpisu,3) výsluhového dôchodku podľa osobitného predpisu,37a) invalidného výsluhového dôchodku podľa osobitného predpisu,37a) invalidného dôchodku podľa osobitného predpisu,37a) čiastočného invalidného dôchodku podľa osobitného predpisu37a) alebo obdobného dôchodku vyplácaného z cudziny je ku dňu podania žiadosti o starobný dôchodok alebo predčasný starobný dôchodok vyšší ako štvornásobok sumy životného minima pre jednu plnoletú fyzickú osobu podľa osobitného predpisu.37) Ak sporiteľ nepreukáže poberanie obdobného dôchodku vyplácaného z cudziny v žiadosti podľa § 44, nemožno sumu tohto dôchodku započítať do úhrnu podľa predchádzajúcej vety.

	(3) Vyplácanie dočasného starobného dôchodku alebo dočasného predčasného starobného dôchodku možno dohodnúť aj vtedy, ak Sociálna poisťovňa oznámi sporiteľovi, že žiadny poistiteľ nevyhotovil ponuku doživotného starobného dôchodku alebo doživotného predčasného starobného dôchodku.

	(4) Doba vyplácania dočasného starobného dôchodku a dočasného predčasného starobného dôchodku podľa odseku 2 je päť rokov, sedem rokov alebo desať rokov. Doba vyplácania starobného dôchodku alebo predčasného starobného dôchodku podľa predchádzajúcej vety určí sporiteľ v zmluve o poistení dôchodku.

	(5) Dočasný starobný dôchodok podľa odseku 3 je mesačne najviac v sume podľa § 46e ods. 9 platnej v kalendárnom roku, v ktorom bola vyhotovená ponuka dočasného starobného dôchodku.“.

Poznámka pod čiarou k odkazu 38 sa vypúšťa.

Poznámky pod čiarou k odkazom 36b, 36c a 37a znejú:
„36b) § 67 ods. 1 zákona č. 461/2003 Z. z. v znení neskorších predpisov.
36c) § 67 ods. 2 zákona č. 461/2003 Z. z. v znení neskorších predpisov.
37a) Zákon č. 328/2002 Z. z. o sociálnom zabezpečení policajtov a vojakov a o zmene a doplnení niektorých zákonov v znení neskorších predpisov.“.

32.	Za § 33 sa vkladajú § 33a a 33b, ktoré vrátane nadpisov znejú:
„§ 33a
Programový výber

	(1) Programovým výberom dôchodková správcovská spoločnosť vypláca starobný dôchodok alebo predčasný starobný dôchodok zo sumy zodpovedajúcej aktuálnej hodnote osobného dôchodkového účtu sporiteľa alebo z jej časti.

	(2) Vyplácanie starobného dôchodku a  predčasného starobného dôchodku programovým výberom možno dohodnúť, ak úhrn starobného dôchodku, predčasného starobného dôchodku, starobného dôchodku podľa osobitného predpisu,3) predčasného starobného dôchodku podľa osobitného predpisu,3) invalidného dôchodku podľa osobitného predpisu,3) výsluhového dôchodku podľa osobitného predpisu,37a) invalidného výsluhového dôchodku podľa osobitného predpisu,37a) invalidného dôchodku podľa osobitného predpisu,37a) čiastočného invalidného dôchodku podľa osobitného predpisu37a) alebo obdobného dôchodku vyplácaného z cudziny je ku dňu podania žiadosti o starobný dôchodok alebo predčasný starobný dôchodok vyšší ako štvornásobok sumy životného minima pre jednu plnoletú fyzickú osobu podľa osobitného predpisu.37) Ak sporiteľ nepreukáže poberanie obdobného dôchodku vyplácaného z cudziny v žiadosti podľa § 44 alebo § 46d, nemožno sumu tohto dôchodku započítať do úhrnu podľa predchádzajúcej vety.

	(3) Vyplácanie starobného dôchodku alebo predčasného starobného dôchodku programovým výberom možno dohodnúť aj vtedy, ak Sociálna poisťovňa oznámi sporiteľovi, že žiadny poistiteľ nevyhotovil ponuku doživotného starobného dôchodku alebo doživotného predčasného starobného dôchodku.

	(4) Vyplácanie starobného dôchodku a predčasného starobného dôchodku programovým výberom možno dohodnúť aj vtedy, ak je aktuálna hodnota osobného dôchodkového účtu sporiteľa tvorená aj z dobrovoľných príspevkov; na vyplácanie starobného dôchodku programovým výberom alebo predčasného starobného dôchodku programovým výberom možno použiť sumu zodpovedajúcu aktuálnej hodnote dôchodkových jednotiek pripísaných z dobrovoľných príspevkov alebo jej časť.

	(5) Dobu vyplácania starobného dôchodku alebo predčasného starobného dôchodku programovým výberom podľa odsekov 2 a 4 alebo mesačnú sumu tohto dôchodku určí sporiteľ v dohode o vyplácaní dôchodku programovým výberom. 

	(6) Starobný dôchodok podľa odseku 3 je mesačne najviac v sume podľa § 46e ods. 9 platnej v kalendárnom roku, v ktorom bola uzatvorená dohoda o vyplácaní dôchodku programovým výberom. 

	(7) Dôchodková správcovská spoločnosť nie je povinná vyplácať starobný dôchodok alebo predčasný starobný dôchodok programovým výberom v sume menej ako suma podľa § 46e ods. 9 platnej v kalendárnom roku, v ktorom bola uzatvorená dohoda o vyplácaní dôchodku programovým výberom.

§ 33b
Perpetuita

(1)	 Perpetuita je dávka, ktorú pravidelne vypláca dôchodková správcovská spoločnosť sporiteľovi z výnosov z majetku sporiteľa v dôchodkovom fonde, ktoré vznikli po dni, v ktorom sporiteľ požiadal o jej vyplácanie, najskôr po dovŕšení dôchodkového veku sporiteľa. Perpetuita nie je dôchodok starobného dôchodkového sporenia.

(2)	 Perpetuita sa vypláca sporiteľovi, ktorý dovŕšil dôchodkový vek, nie je poberateľom starobného dôchodku alebo predčasného starobného dôchodku programovým výberom a požiadal o jej vyplácanie dôchodkovú správcovskú spoločnosť, ktorej je sporiteľom. Výplatu perpetuity si sporiteľ dohodne s dôchodkovou správcovskou spoločnosťou v zmluve o starobnom dôchodkovom sporení.

(3)	 Sumu vyplácanej perpetuity môže dôchodková správcovská spoločnosť znížiť o oprávnene vynaložené náklady dôchodkovej správcovskej spoločnosti na jej výplatu v hotovosti alebo na prevod do iného ako členského štátu Európskej menovej únie.“.

33.	§ 34 vrátane nadpisu znie: 
„§ 34
Podmienky vyplácania vdovského dôchodku a vdoveckého dôchodku

	(1) Vdove sa vypláca vdovský dôchodok po manželovi, ktorý bol ku dňu smrti poberateľom doživotného starobného dôchodku alebo doživotného predčasného starobného dôchodku, ak sa v zmluve o poistení dôchodku dohodlo vyplácanie vdovského dôchodku a vdova požiadala o vyplácanie vdovského dôchodku.

	(2) Vdove sa vypláca vdovský dôchodok odo dňa podania žiadosti o jeho výplatu. Doba vyplácania vdovského dôchodku určí sporiteľ v zmluve o poistení dôchodku, a to jeden rok alebo dva roky odo dňa začatia vyplácania prvého pozostalostného dôchodku po poberateľovi doživotného starobného dôchodku alebo doživotného predčasného starobného dôchodku. Doba vyplácania vdovského dôchodku sa prerušuje, ak sa vdovský dôchodok nevypláca.

	(3) Vdova podľa tohto zákona je manželka zomretého poberateľa doživotného starobného dôchodku alebo doživotného predčasného starobného dôchodku v čase jeho smrti.

	(4) Ak niet pozostalej osoby
a)	v čase smrti poberateľa doživotného starobného dôchodku alebo doživotného predčasného starobného dôchodku, suma určená na výplatu vdovského dôchodku je predmetom dedenia po zomretom poberateľovi,
b)	suma nevyplateného vdovského dôchodku je predmetom dedenia. 

	(5) Na vyplácanie vdoveckého dôchodku vdovcovi po zomretej manželke platia odseky 1 až 4 rovnako.“.

Poznámky pod čiarou k odkazom 39 a 39a sa vypúšťajú.

34.	§ 35 sa vypúšťa.

35.	Nadpis § 36 znie: „Suma vdovského dôchodku a suma vdoveckého dôchodku“.

36.	V § 36 ods. 1 sa slová „príslušná poisťovňa vo výške 60 %“ nahrádzajú slovami „poistiteľ v sume“.

37.	§ 37 vrátane nadpisu znie:
„§ 37
Podmienky vyplácania sirotského dôchodku

(1)	 Sirote sa vypláca sirotský dôchodok po zomretom rodičovi alebo osvojiteľovi , ktorí boli ku dňu smrti poberateľmi doživotného starobného dôchodku alebo doživotného predčasného starobného dôchodku, ak sa v zmluve o poistení dôchodku dohodlo vyplácanie sirotského dôchodku a sirota požiadala o vyplácanie sirotského dôchodku. Sirotský dôchodok sa vypláca všetkým sirotám, ktoré požiadali o jeho vyplácanie.

(2)	 Sirota podľa tohto zákona je dieťa zomretého rodiča alebo osvojiteľa, ktorí boli ku dňu smrti poberateľmi doživotného starobného dôchodku alebo doživotného predčasného starobného dôchodku.

(3)	 Na sirotský dôchodok platí § 34 ods. 2 a 4 rovnako.“.

Poznámka pod čiarou k odkazu 39b sa vypúšťa.

38.	§ 38 sa vypúšťa.

39.	Nadpis § 39 znie: „Suma sirotského dôchodku“.

40.	V § 39 sa slová „príslušná poisťovňa vo výške 40 %“ nahrádzajú slovami „poistiteľ v sume“ a slová „nezaopatreného dieťaťa“ sa nahrádzajú slovom „siroty“.

41.	Nadpis tretej hlavy znie: „DEDENIE V STAROBNOM DÔCHODKOVOM SPORENÍ“.

42.	§ 40 až 42 vrátane nadpisov znejú:
„§ 40

(1)	Oprávnenej osobe, ktorú určil sporiteľ v zmluve o starobnom dôchodkovom sporení, vzniká smrťou sporiteľa právo na vyplatenie sumy zodpovedajúcej aktuálnej hodnote osobného dôchodkového účtu zomretého sporiteľa ku dňu, v ktorom sa dôchodková správcovská spoločnosť dozvedela o smrti sporiteľa, zníženej o sumu povinných príspevkov, ktoré boli za zomretého sporiteľa postúpené bez právneho dôvodu a vyžiadané Sociálnou poisťovňou a o sumu oprávnene vynaložených nákladov dôchodkovej správcovskej spoločnosti na jej výplatu v hotovosti alebo na prevod do iného ako členského štátu Európskej menovej únie a zvýšenej o sumu povinných príspevkov, ktoré ešte Sociálna poisťovňa nepostúpila. Ak sporiteľ v zmluve o starobnom dôchodkovom sporení neurčil oprávnenú osobu alebo takejto osoby niet, stáva sa tento majetok predmetom dedenia. 

(2)	Oprávnenej osobe právo na vyplatenie sumy podľa odseku 1 nevzniká, ak na základe právoplatného rozhodnutia súdu úmyselným trestným činom spôsobila smrť sporiteľa.

(3) Oprávnená osoba alebo dedič, ktorým podľa odseku 1 vzniklo právo na vyplatenie sumy podľa odseku 1, majú právo na prevod tejto sumy na ich osobný dôchodkový účet, ak sú sporiteľmi.

(4) Na základe písomnej žiadosti oprávnenej osoby alebo dediča, ktorým vzniklo právo na vyplatenie sumy podľa odseku 1, dôchodková správcovská spoločnosť do piatich pracovných dní odo dňa doručenia oznámenia Sociálnej poisťovne, že neeviduje povinné príspevky postúpené bez právneho dôvodu, odo dňa vrátenia povinných príspevkov postúpených bez právneho dôvodu alebo odo dňa pripísania postúpených povinných príspevkov vyplatí sumu podľa odseku 1 alebo prevedie sumu podľa odseku 1 na osobný dôchodkový účet oprávnenej osoby alebo dediča, ak sú sporiteľmi; ak je písomná žiadosť doručená po doručení oznámenia Sociálnej poisťovne, lehota na vyplatenie alebo prevedenie sumy začína plynúť odo dňa doručenia písomnej žiadosti.

(5) Dôchodková správcovská spoločnosť ku dňu, v ktorom sa dozvedela o smrti sporiteľa, odpíše z osobného dôchodkového účtu zomretého všetky dôchodkové jednotky. Dôchodková správcovská spoločnosť zruší osobný dôchodkový účet najneskôr ku dňu výplaty sumy alebo ku dňu prevedenia prostriedkov podľa odseku 4. 

§ 41
Výplata starobného dôchodku, predčasného starobného dôchodku
a pozostalostných dôchodkov

(1) Starobný dôchodok, predčasný starobný dôchodok a pozostalostné dôchodky sa vyplácajú mesačne pozadu.

(2) Starobný dôchodok, predčasný starobný dôchodok a pozostalostné dôchodky sú splatné najneskôr do ôsmeho dňa kalendárneho mesiaca, ktorý nasleduje po kalendárnom mesiaci, za ktorý sa tieto dôchodky vyplácajú. Splatnosť prvej splátky predčasného starobného dôchodku vyplácaného poberateľovi, ktorý splnil podmienky podľa § 31 písm. b) a ktorého predčasný starobný dôchodok podľa osobitného predpisu3) je nižší ako 1,2-násobok sumy životného minima pre jednu plnoletú fyzickú osobu podľa osobitného predpisu,37) môže poistiteľ odložiť o jeden kalendárny mesiac.

(3) Mesačnú sumu starobného dôchodku, predčasného starobného dôchodku a pozostalostných dôchodkov môže dôchodková správcovská spoločnosť a poistiteľ znížiť o oprávnene vynaložené náklady dôchodkovej správcovskej spoločnosti a poistiteľa na ich výplatu v hotovosti alebo na prevod do iného ako členského štátu Európskej menovej únie.

(4) Starobný dôchodok, predčasný starobný dôchodok a pozostalostný dôchodok sa vypláca poberateľovi starobného dôchodku, predčasného starobného dôchodku alebo pozostalostného dôchodku alebo jeho zákonnému zástupcovi, fyzickej osobe, ktorej bola sirota zverená do náhradnej rodinnej starostlivosti alebo štatutárnemu zástupcovi zariadenia, v ktorom je sirota umiestnená na základe rozhodnutia súdu. Poberateľovi starobného dôchodku, predčasného starobného dôchodku alebo pozostalostného dôchodku, ktorý je vo výkone väzby40) alebo vo výkone trestu odňatia slobody,41) sa tento dôchodok vypláca prostredníctvom ústavu na výkon väzby alebo ústavu na výkon trestu odňatia slobody.

§ 42
Zvyšovanie dôchodku

(1) Ak sa v zmluve o poistení dôchodku dohodlo zvyšovanie doživotného starobného dôchodku alebo  doživotného predčasného starobného dôchodku, vykoná sa každoročne ku dňu, ktorý sa číselne dňom a mesiacom zhoduje s dňom, v ktorom zmluva o poistení dôchodku nadobudla účinnosť, a to o percento platné ku dňu predloženia ponuky podľa § 46.

(2) Národná banka Slovenska môže vydať opatrenie, ktorým ustanoví percento zvyšovania dôchodku podľa odseku 1. Pri určení percenta zvyšovania dôchodku sa zohľadní hlavný cieľ Európskej centrálnej banky. Opatrenie podľa prvej vety môže nadobudnúť účinnosť najskôr uplynutím 90 dní od jeho platnosti.“.

Poznámky pod čiarou k odkazom 40 a 41 znejú:
„40) Zákon č. 221/2006 Z. z. o výkone väzby v znení neskorších predpisov.
41) Zákon č. 475/2005 Z. z. o výkone trestu odňatia slobody a o zmene a doplnení niektorých zákonov v znení neskorších predpisov.“.

43.	Za § 42 sa vkladá § 42a, ktorý vrátane nadpisu znie:
„§ 42a
Podiel na prebytku z výnosov z umiestnenia prostriedkov technických rezerv

(1)	 Výnosy z umiestnenia prostriedkov technických rezerv, ktoré vzniknú v účtovnom období vyšším zhodnotením prostriedkov technických rezerv, ako sa pôvodne predpokladalo pri výpočte mesačnej sumy dôchodku (ďalej len „prebytok z výnosov“) sa rozdelia medzi poistených a poistiteľa. Prebytok z výnosov sa určí ako rozdiel vypočítanej percentuálnej miery zhodnotenia aktív pre poistné odvetvie poistenie týkajúce sa dĺžky ľudského života, ktoré je upravené právnymi predpismi z oblasti sociálneho poistenia podľa osobitného predpisu8c) a úrokovej miery použitej pri výpočte mesačnej sumy dôchodku, ktorý sa vynásobí výškou prostriedkov technických rezerv ku dňu skončenia tohto účtovného obdobia. Pomer, ktorým sa prebytok z výnosov rozdelí medzi poistiteľa a poistených, sa dohodne v zmluve o poistení dôchodku a nesmie byť menej ako 80 % z rozdielu podľa predchádzajúcej vety.

(2)	 Podiel poisteného na prebytku z výnosov (ďalej len „podiel na prebytku“) je podiel mesačnej sumy dôchodku poisteného a úhrnu všetkých mesačných súm dôchodkov všetkých poistených k poslednému mesiacu účtovného obdobia.

(3)	 Prebytok z výnosov za príslušné účtovné obdobie sa rozdeľuje v nasledujúcom účtovnom období.

(4)	 Podiel na prebytku sa 
a)	vyplatí jednorazovo v účtovnom období, v ktorom sa prebytok z výnosov rozdeľuje alebo
b)	vypláca zvýšením mesačnej sumy vyplácaného dôchodku.“.

44.	§ 43 až 46 vrátane nadpisov znejú:
„§ 43
Súbeh dôchodkov

	Ak sa po zomretom poberateľovi doživotného starobného dôchodku alebo doživotného predčasného starobného dôchodku vypláca pozostalostný dôchodok viacerým pozostalým osobám, suma každého pozostalostného dôchodku sa upraví rovnakým dielom tak, aby súčet súm pozostalostných dôchodkov zodpovedal sume doživotného starobného dôchodku alebo doživotného predčasného starobného dôchodku zomretého poberateľa ku dňu jeho smrti.

§ 44
Žiadosť o starobný dôchodok a žiadosť o predčasný starobný dôchodok

	(1) O starobný dôchodok a predčasný starobný dôchodok môže sporiteľ bezplatne požiadať
a)	v dôchodkovej správcovskej spoločnosti, s ktorou má uzatvorenú zmluvu o starobnom dôchodkovom sporení,
b)	v pobočke Sociálnej poisťovne príslušnej podľa miesta trvalého pobytu sporiteľa alebo v pobočke Sociálnej poisťovne príslušnej podľa miesta prechodného pobytu, ak sa sporiteľ prechodne zdržiava mimo svojho trvalého pobytu a zo zdravotných dôvodov nie je schopný podať žiadosť v pobočke Sociálnej poisťovne príslušnej podľa miesta trvalého pobytu,
c)	v ústredí Sociálnej poisťovne, ak sporiteľ nemá na území Slovenskej republiky trvalý pobyt a žiada o dôchodok v Sociálnej poisťovni alebo
d)	prostredníctvom ústavu na výkon väzby alebo ústavu na výkon trestu odňatia slobody v pobočke Sociálnej poisťovne príslušnej podľa sídla tohto ústavu, ak je sporiteľ obvinený vo väzbe40) alebo odsúdený vo výkone trestu odňatia slobody.41)

	(2) Ak sporiteľovi nevznikol nárok na výplatu predčasného starobného dôchodku podľa osobitného predpisu,3) sporiteľ môže o predčasný starobný dôchodok požiadať len v Sociálnej poisťovni.

	(3) Dôchodková správcovská spoločnosť alebo Sociálna poisťovňa po prijatí žiadosti podľa odseku 1 zadá pokyn na vydanie certifikátu v deň, v ktorom 
a)	sporiteľovi chýba 30 dní do dovŕšenia dôchodkového veku, najskôr v deň, v ktorom sa dôchodková správcovská spoločnosť alebo Sociálna poisťovňa o tejto skutočnosti dozvedela, ak žiada o starobný dôchodok, žiadosť bola prijatá najneskôr 30 dní pred dovŕšením dôchodkového veku a sporiteľ v žiadosti podľa odseku 1 neurčí neskorší deň zadania pokynu; žiadosť podľa odseku 1 dôchodková správcovská spoločnosť alebo Sociálna poisťovňa príjme najskôr v deň, v ktorom sporiteľovi chýba 60 dní do dovŕšenia dôchodkového veku,
b)	bola prijatá žiadosť podľa odseku 1, ak sporiteľovi chýba menej ako 30 dní do dovŕšenia dôchodkového veku, najskôr v deň, v ktorom sa dôchodková správcovská spoločnosť alebo Sociálna poisťovňa o tejto skutočnosti dozvedela, žiada o starobný dôchodok a sporiteľ v žiadosti podľa odseku 1 neurčí neskorší deň zadania pokynu,
c)	bola prijatá žiadosť podľa odseku 1, ak sporiteľ dovŕšil dôchodkový vek, najskôr v deň, v ktorom sa dôchodková správcovská spoločnosť alebo Sociálna poisťovňa o tejto skutočnosti dozvedela, žiada o starobný dôchodok a sporiteľ v žiadosti podľa odseku 1 neurčí neskorší deň zadania pokynu,
d)	bola prijatá žiadosť podľa odseku 1, ak sa sporiteľovi vypláca predčasný starobný dôchodok podľa osobitného predpisu,3) žiada o predčasný starobný dôchodok podľa § 31 písm. a) a sporiteľ v žiadosti podľa odseku 1 neurčí neskorší deň zadania pokynu. 

	(4) Sociálna poisťovňa na základe žiadosti podľa odseku 2 zadá cez ponukový systém pokyn na vydanie certifikátu v deň, ktorý v žiadosti určí sporiteľ, najskôr však v deň, v ktorom sporiteľovi chýba najviac 2 roky do dovŕšenia dôchodkového veku, ak k tomuto dňu získal aspoň 15 rokov dôchodkového poistenia. 

	(5) Spôsob podania žiadosti určí dôchodková správcovská spoločnosť, ak sa žiadosť podáva v dôchodkovej správcovskej spoločnosti, a Sociálna poisťovňa, ak sa žiadosť podáva v Sociálnej poisťovni.

	(6) V žiadosti sporiteľ určí spôsob zaslania ponukového listu, a to listinne alebo elektronicky.

	(7) V žiadosti sporiteľ môže určiť v akom rozsahu sa suma zodpovedajúca aktuálnej hodnote dôchodkových jednotiek pripísaných z dobrovoľných príspevkov zahrnie do sumy uvedenej v certifikáte. 

	(8) Postup vybavovania žiadosti podľa odsekov 1 a 2 nie je konaním vo veciach sociálneho poistenia ani správnym konaním.

§ 45
Certifikát

	(1) Certifikát je elektronické potvrdenie o sume zodpovedajúcej aktuálnej hodnote osobného dôchodkového účtu sporiteľa vyjadrenej v eurách ku dňu zadania pokynu vydané cez ponukový systém. Ak sporiteľ určil rozsah v akom sa suma zodpovedajúca aktuálnej hodnote dôchodkových jednotiek pripísaných z dobrovoľných príspevkov zahrnie do sumy uvedenej v certifikáte, suma podľa predchádzajúcej vety sa primerane zníži.

	(2) Dôchodková správcovská spoločnosť 
a)	vydá certifikát tretí pracovný deň nasledujúci po dni, v ktorom bol zadaný pokyn cez ponukový systém alebo
b)	nevydá certifikát, ak pokyn na vydanie certifikátu bol zadaný odo dňa, v ktorom Sociálna poisťovňa zapísala zmluvu o starobnom dôchodkovom sporení podľa § 64b ods. 1 do registra zmlúv, do piateho pracovného dňa nasledujúceho po dni prestupu sporiteľa; dôchodková správcovská spoločnosť o nevydaní certifikátu informuje sporiteľa a Sociálnu poisťovňu, ak zadala pokyn na vydanie certifikátu. 

	(3) Dôchodková správcovská spoločnosť v deň vydania certifikátu odpíše z osobného dôchodkového účtu sporiteľa všetky dôchodkové jednotky s poslednou známou aktuálnou hodnotou dôchodkovej jednotky.

	(4) Ak sporiteľ neuzatvoril zmluvu o poistení dôchodku alebo ak sporiteľ uzatvoril zmluvu o poistení dôchodku alebo dohodu o vyplácaní dôchodku programovým výberom a dôchodková správcovská spoločnosť previedla podľa § 46g ods. 6 alebo § 46h ods. 7 majetok v hodnote, ktorá je nižšia ako suma uvedená v certifikáte alebo došlo k odstúpeniu od zmluvy o poistení dôchodku alebo dohody o vyplácaní dôchodku programovým výberom, dôchodková správcovská spoločnosť bez zbytočného odkladu pripíše na osobný dôchodkový účet sporiteľa počet dôchodkových jednotiek zodpovedajúci podielu hodnoty zostatku majetku sporiteľa a aktuálnej hodnoty dôchodkovej jednotky ku dňu pripísania dôchodkových jednotiek na osobný dôchodkový účet sporiteľa; odsek 5 sa nepoužije.

	(5) Za sumu uvedenú v certifikáte sa považuje aj časť aktuálnej hodnoty osobného dôchodkového účtu sporiteľa vyjadrenej v eurách ku dňu zadania pokynu, ktorú sa sporiteľ rozhodol použiť na ponuku podľa § 46 ods. 4, § 46a ods. 4 a § 46b ods. 3. 

§ 46
Ponuka doživotného starobného dôchodku 
a doživotného predčasného starobného dôchodku

	(1) Poistiteľ v deň vydania certifikátu cez ponukový systém 
a)	vyhotoví sporiteľovi ponuku doživotného starobného dôchodku alebo doživotného predčasného starobného dôchodku 
1.	bez zvyšovania dôchodku a bez pozostalostných dôchodkov,
2.	so zvyšovaním dôchodku a bez pozostalostných dôchodkov,
3.	bez zvyšovania dôchodku a s pozostalostnými dôchodkami s obdobím výplaty jeden rok,
4.	bez zvyšovania dôchodku a s pozostalostnými dôchodkami s obdobím výplaty dva roky,
5.	so zvyšovaním dôchodku a s pozostalostnými dôchodkami s obdobím výplaty jeden rok,
6.	so zvyšovaním dôchodku a s pozostalostnými dôchodkami s obdobím výplaty dva roky alebo
b)	oznámi sporiteľovi, že ponuku doživotného starobného dôchodku alebo doživotného predčasného starobného dôchodku nevyhotoví z dôvodu, že suma uvedená v certifikáte nepostačuje na výplatu doživotného starobného dôchodku alebo doživotného predčasného starobného dôchodku aspoň v sume podľa § 46e ods. 8.

	(2) Ponuka podľa odseku 1 písm. a) je záväzná 30 dní od jej vyhotovenia a je neodvolateľná.

	(3) Sumu dôchodku uvedenú v ponuke podľa odseku 1 písm. a) určí poistiteľ použitím poistno-matematických metód tak, aby bola zabezpečená trvalá splniteľnosť záväzku poistiteľa voči poistenému. Na ohodnotenie rizika pri určení sumy dôchodku uvedenej v ponuke podľa odseku 1 písm. a) použije poistiteľ vlastné vierohodné predpoklady určené na základe dostupných údajov, pričom použitá pravdepodobnosť úmrtnosti zohľadňuje aj budúci demografický vývoj a jediným individuálnym rizikovým faktorom je vek budúceho poberateľa dôchodku.

	(4) Ak sa sporiteľ, ktorý spĺňa ku dňu podania žiadosti podľa § 44 ods. 1 podmienky vyplácania dočasného starobného dôchodku alebo dočasného predčasného starobného dôchodku podľa § 33 ods. 2 alebo podmienky vyplácania starobného dôchodku alebo predčasného starobného dôchodku programovým výberom podľa § 33a ods. 2 počas platnosti ponuky podľa odseku 1 písm. a), rozhodne použiť len časť sumy uvedenej v certifikáte na ponuku podľa odseku 1 písm. a), mesačná suma dôchodku uvedená v ponuke sa mu zníži tak, aby sa rovnala mesačnej sume dôchodku, ktorá by bola v čase vyhotovenia ponuky určená na základe tejto časti sumy.“.

45.	Za § 46 sa vkladajú § 46a až 46h, ktoré vrátane nadpisov znejú:
„§ 46a
Ponuka dočasného starobného dôchodku 
a dočasného predčasného starobného dôchodku

	(1) Poistiteľ môže vyhotoviť sporiteľovi, ktorý spĺňa podmienky vyplácania dočasného starobného dôchodku alebo dočasného predčasného starobného dôchodku, v deň vydania certifikátu cez ponukový systém ponuku dočasného starobného dôchodku alebo dočasného predčasného starobného dôchodku. 

	(2) Ponuka podľa odseku 1 je záväzná 30 dní od jej vyhotovenia a je neodvolateľná.

	(3) Sumu dôchodku uvedenú v ponuke podľa odseku 1 určí poistiteľ použitím poistno-matematických metód tak, aby bola zabezpečená trvalá splniteľnosť záväzku poistiteľa voči poistenému. Na ohodnotenie rizika pri určení sumy dôchodku uvedenej v ponuke podľa odseku 1 použije poistiteľ vlastné vierohodné predpoklady určené na základe dostupných údajov, pričom použitá pravdepodobnosť úmrtnosti zohľadňuje aj budúci demografický vývoj a jediným individuálnym rizikovým faktorom je vek budúceho poberateľa dôchodku.

	(4) Ak sa sporiteľ, ktorý spĺňa ku dňu podania žiadosti podľa § 44 ods. 1 podmienky vyplácania dočasného starobného dôchodku alebo dočasného predčasného starobného dôchodku podľa § 33 ods. 2 alebo podmienky vyplácania starobného dôchodku alebo predčasného starobného dôchodku programovým výberom podľa § 33a ods. 2 počas platnosti ponuky podľa odseku 1, rozhodne použiť len časť sumy uvedenej v certifikáte na ponuku podľa odseku 1, mesačná suma dôchodku uvedená v ponuke sa mu zníži tak, aby sa rovnala mesačnej sume dôchodku, ktorá by bola v čase vyhotovenia ponuky určená na základe tejto časti sumy. 
§ 46b
Ponuka programového výberu

	(1) Dôchodková správcovská spoločnosť môže sporiteľovi, ktorý spĺňa podmienky vyplácania starobného dôchodku programovým výberom alebo podmienky vyplácania predčasného starobného dôchodku programovým výberom v deň vydania certifikátu na základe výsledkov ponukového systému ponúknuť vyplácanie starobného dôchodku programovým výberom alebo predčasného starobného dôchodku programovým výberom.

	(2) Ponuka podľa odseku 1 je záväzná 30 dní od jej vyhotovenia a je neodvolateľná.

(3)	Sporiteľ, ktorý spĺňa ku dňu podania žiadosti podľa § 44 ods. 1 podmienky vyplácania dočasného starobného dôchodku alebo dočasného predčasného starobného dôchodku podľa § 33 ods. 2 alebo podmienky vyplácania starobného dôchodku alebo predčasného starobného dôchodku programovým výberom podľa § 33a ods. 2 počas platnosti ponuky podľa odseku 1, môže použiť len časť sumy uvedenej v certifikáte na ponuku podľa odseku 1.

§ 46c
Ponukový list

	(1) Sociálna poisťovňa zašle sporiteľovi ponukový list, ktorého súčasťou sú ponuky podľa § 46, § 46a a 46b alebo oznámenie podľa § 46 ods. 1 písm. b) a ďalšie informácie najneskôr nasledujúci pracovný deň od vyhotovenia certifikátu spôsobom uvedeným v žiadosti podľa § 44. 

	(2) Obsah ďalších informácií, rozsah a štruktúru ponukového listu podľa odseku 1 ustanoví ministerstvo opatrením.

§ 46d
Žiadosť o starobný dôchodok a predčasný starobný dôchodok bez vydania certifikátu

(1)	Sporiteľ môže požiadať dôchodkovú správcovskú spoločnosť, s ktorou má uzatvorenú zmluvu o starobnom dôchodkovom sporení, o vyplácanie starobného dôchodku programovým výberom alebo predčasného starobného dôchodku programovým výberom, ak 
a)	podal žiadosť podľa § 44 a nebola mu predložená ponuka podľa § 46, § 46a a 46b alebo 
b)	spĺňa podmienky vyplácania dôchodku podľa § 33a ods. 2 alebo ods. 4 a nemá platnú ponuku podľa § 46, § 46a a 46b.

(2)	 Dôchodková správcovská spoločnosť uzatvorí so sporiteľom, ktorý požiadal podľa odseku 1 o vyplácanie starobného dôchodku programovým výberom alebo predčasného starobného dôchodku programovým výberom, dohodu o vyplácaní dôchodku programovým výberom, a to do 30 dní odo dňa požiadania. 

(3)	 Na žiadosť o vyplácanie starobného dôchodku programovým výberom alebo predčasného starobného dôchodku programovým výberom podľa odseku 1 sa § 44 nepoužije.

§ 46e
Ponukový systém

(1)	Sociálna poisťovňa je správca42) ponukového systému. 
 
(2)	Sociálna poisťovňa spracúva v ponukovom systéme údaje
a)	o vzniku, zmene a zániku zmluvy o poistení dôchodku,
b)	o vzniku, zmene a zániku dohody o vyplácaní dôchodku programovým výberom,
c)	potrebné na účely vyplácania predčasného starobného dôchodku podľa § 31 písm. b),
d)	o splnení podmienok vyplácania starobného dôchodku a predčasného starobného dôchodku sporiteľom, ak mu bol priznaný starobný dôchodok alebo predčasný starobný dôchodok podľa osobitného predpisu3) alebo sa mu vypláca invalidný dôchodok, aj keď splnil podmienky nároku na výplatu starobného dôchodku alebo predčasného starobného dôchodku podľa osobitného predpisu42a) alebo bolo vydané rozhodnutie o dovŕšení dôchodkového veku podľa osobitného predpisu,42b)
e)	o sume starobného dôchodku, predčasného starobného dôchodku alebo pozostalostného dôchodku vyplácaného poberateľovi a sume dôchodku podľa osobitného predpisu,3) sume výsluhového dôchodku podľa osobitného predpisu,37a) invalidného výsluhového dôchodku podľa osobitného predpisu,37a) invalidného dôchodku podľa osobitného predpisu37a) a čiastočného invalidného dôchodku podľa osobitného predpisu,37a) vyplácaných tomuto poberateľovi,
f)	 o úmrtí poberateľa starobného dôchodku, predčasného starobného dôchodku a pozostalostného dôchodku a o osobách, ktoré splnili podmienky nároku na výplatu pozostalostného dôchodku podľa osobitného predpisu,3)
g)	potrebné na určenie mediánu podľa odseku 8,
h)	medián podľa odseku 9,
i)	potrebné pre Sociálnu poisťovňu, poistiteľa a dôchodkovú správcovskú spoločnosť na účely vyplácania dôchodkov podľa tohto zákona, dohodnuté v zmluve podľa odseku 10,
j)	o ročnej sume perpetuity vyplatenej sporiteľovi.

(3)	 Dôchodková správcovská spoločnosť poskytuje Sociálnej poisťovni údaje podľa odseku 2 písm. b), e), i) a j).

(4)	Poistiteľ poskytuje Sociálnej poisťovni údaje podľa odseku 2 písm. a), e), g) a i).

(5)	 Útvar sociálneho zabezpečenia a Vojenský úrad sociálneho zabezpečenia poskytuje Sociálnej poisťovni údaje podľa odseku 2 písm. e).

(6)	Prístup k údajom v ponukovom systéme má 
a)	dôchodková správcovská spoločnosť o sporiteľovi, s ktorým má uzatvorenú zmluvu o starobnom dôchodkovom sporení, najskôr odo dňa doručenia žiadosti podľa § 44,
b)	dôchodková správcovská spoločnosť o sporiteľovi, s ktorým nemá uzatvorenú zmluvu o starobnom dôchodkovom sporení, najskôr odo dňa, kedy jej sporiteľ adresoval prejav vôle uzavrieť dohodu o vyplácaní dôchodku programovým výberom,
c)	poistiteľ o sporiteľovi alebo poberateľovi starobného dôchodku alebo predčasného starobného dôchodku, s ktorým má uzatvorenú zmluvu o poistení dôchodku a o ďalších fyzických osobách poistených z tejto zmluvy,
d)	Ústredie práce, sociálnych vecí a rodiny a úrad práce, sociálnych vecí a rodiny, a to k údajom podľa odseku 2 písm. e), g) až j).

(7)	 Sociálna poisťovňa poskytuje údaje podľa odseku 2 písm. e), g) až j) ministerstvu a Národnej banke Slovenska na štatistické a analytické účely.

(8)	 Najneskôr pred predložením prvej ponuky podľa § 46 ods. 1 písm. a) alebo oznámenia podľa § 46 ods. 1 písm. b) poistiteľ zaeviduje do ponukového systému najnižšiu mesačnú sumu doživotného starobného dôchodku bez zvyšovania dôchodku a bez pozostalostných dôchodkov, ktorú má poistiteľ záujem vyplácať.

(9)	 Sociálna poisťovňa určí a na svojom webovom sídle zverejní medián súm podľa odseku 8 k prvému dňu kalendárneho roka. Hodnota podľa predchádzajúcej vety je platná v kalendárnom roku, v ktorom bola určená a zverejnená.

(10)	Sociálna poisťovňa uzavrie s poistiteľom a dôchodkovou správcovskou spoločnosťou zmluvu, ktorej obsahom budú práva a povinnosti pri používaní ponukového systému. Ministerstvo môže ustanoviť náležitosti zmluvy podľa predchádzajúcej vety opatrením.

Zmluva o poistení dôchodku 
§ 46f

	(1) Zmluvou o poistení dôchodku sa poistiteľ zaväzuje, že za jednorazové poistné bude poistenému alebo pozostalej osobe vyplácať dohodnutý dôchodok podľa podmienok ustanovených v tomto zákone. Poisteným môže byť pre účely tohto zákona výlučne poistník. Poistník podľa tohto zákona je sporiteľ, ktorý uzatvoril zmluvu o poistení dôchodku. Zmluvou o poistení dôchodku sa poisťuje riziko dlhovekosti, pričom povinnosť poistiteľa vyplatiť dôchodok dohodnutý v zmluve o poistení dôchodku za príslušný mesiac vzniká, ak sa poistený dožije prvého dňa tohto mesiaca. Ak bol v zmluve o poistení dôchodku dohodnutý aj pozostalostný dôchodok, je okrem rizika dlhovekosti podľa predchádzajúcej vety poistené aj riziko smrti poisteného. Pozostalou osobou môže byť len vdova, vdovec a sirota. Iné riziká nemožno v zmluve o poistení dôchodku poistiť.

	(2) Jednorazové poistné je suma uvedená v certifikáte. Dohodnutá suma dôchodku je suma uvedená v ponuke podľa § 46 a 46a. Dohodnuté poistné a dohodnutú sumu dôchodku možno zvýšiť, len ak boli poistiteľovi povinné príspevky postúpené podľa § 27 ods. 4 písm. b) a c) alebo ak si poistený dohodol v zmluve o poistení dôchodku výplatu podielu na prebytku podľa § 42a ods. 4 písm. b). 

	(3) Ak sporiteľ uplatnil právo podľa § 46 ods. 4 alebo § 46a ods. 4, poistiteľ s ním uzatvorí zmluvu o poistení dôchodku.

	(4) Ak zmluvu o poistení dôchodku uzatvára za sporiteľa splnomocnenec, podpis splnomocniteľa na plnomocenstve musí byť úradne osvedčený.

	(5) Zmluva o poistení dôchodku sa riadi výhradne právom Slovenskej republiky.

	(6) Zmluvu o poistení dôchodku možno meniť len, ak
a)	jednorazové poistné nebolo zaplatené v sume uvedenej v certifikáte, a to do troch mesiacov odo dňa evidencie poznámky o jej uzatvorení,
b)	suma uvedená v ponuke podľa § 46 alebo § 46a bola určená na základe nesprávneho údaja o veku sporiteľa, a to do troch mesiacov odo dňa evidencie poznámky o jej uzatvorení,
c)	sa mení vyplácanie pozostalostného dôchodku podľa odseku 9,
d)	si sporiteľ dohodne zmenu spôsobu výplaty dôchodku a podielu na prebytku podľa odseku 8 alebo
e)	sa mení dohodnutá suma dôchodku z dôvodov podľa odseku 2.

(7)	 Z dôvodov a v lehote podľa ods. 6 písm. a) a b) možno od zmluvy o poistení dôchodku odstúpiť, a to do troch mesiacov odo dňa evidencie poznámky o jej uzatvorení. Ak dôjde k odstúpeniu podľa predchádzajúcej vety, sumu dôchodku vyplateného na základe zmluvy o poistení dôchodku poistený nie je povinný vrátiť. Jednorazové poistné znížené o sumu dôchodku vyplateného na základe zmluvy o poistení dôchodku je poistiteľ povinný vrátiť do troch pracovných dní odo dňa odstúpenia. 

(8) Zmluva o poistení dôchodku obsahuje spôsob výplaty dôchodku, pomer, ktorým sa prebytok z výnosov rozdelí medzi poistiteľa a poistených podľa § 42a ods. 1 a spôsob výplaty podielu na prebytku podľa § 42a ods. 4. Spôsob výplaty dôchodku a podielu na prebytku podľa predchádzajúcej vety možno dohodou zmeniť. 

(9) Ak je v zmluve o poistení dôchodku dohodnuté vyplácanie pozostalostného dôchodku
a)	len podľa § 29 ods. 2 písm. a), možno k nemu dohodnúť vyplácanie pozostalostného dôchodku podľa § 29 ods. 2 písm. b) alebo ho zmeniť na vyplácanie pozostalostného dôchodku podľa § 29 ods. 2 písm. b),
b)	len podľa § 29 ods. 2 písm. b), možno k nemu dohodnúť vyplácanie pozostalostného dôchodku podľa § 29 ods. 2 písm. a) alebo ho zmeniť na vyplácanie pozostalostného dôchodku podľa § 29 ods. 2 písm. a) alebo
c)	podľa § 29 ods. 2 písm. a) a b) možno dohodnúť vyplácanie len jedného z týchto pozostalostných dôchodkov.

(10) Poistiteľ môže žiadať od sporiteľa informácie týkajúce sa ohodnotenia rizika dožitia poistníka len po uzatvorení zmluvy o poistení dôchodku. Sporiteľ nie je povinný informácie podľa predchádzajúcej vety poskytnúť.

(11) Sporiteľ má právo uzatvoriť len jednu zmluvu o poistení dôchodku, na základe ktorej sa vypláca doživotný starobný dôchodok alebo doživotný predčasný starobný dôchodok a jednu zmluvu o poistení dôchodku, na základe ktorej sa vypláca dočasný starobný dôchodok alebo dočasný predčasný starobný dôchodok.

(12) V súvislosti s uzatvorením zmluvy o poistení dôchodku nie je možné ponúkať tovary a služby, ktoré nesúvisia s predmetom uzatvorenej zmluvy o poistení dôchodku.

	(13) V súvislosti s uzatvorením zmluvy o poistení dôchodku sa nesmie vykonávať finančné sprostredkovanie podľa osobitného predpisu.42c)

§ 46g

	(1) Poistiteľ zaeviduje v ponukovom systéme poznámku o uzatvorení zmluvy o poistení dôchodku bez zbytočného odkladu od jej uzatvorenia.

	(2) Poistiteľ zaeviduje cez ponukový systém údaje zo zmluvy o poistení dôchodku, ktorej predchádzalo zaevidovanie podľa odseku 1 vykonané týmto poistiteľom.

	(3) Cez ponukový systém je možné pre jedného sporiteľa vykonať len jedno zaevidovanie podľa odsekov 1 a 2 pre zmluvu o poistení dôchodku, na základe ktorej sa vypláca doživotný starobný dôchodok alebo doživotný predčasný starobný dôchodok, a len jedno zaevidovanie podľa odsekov 1 a 2 pre zmluvu o poistení dôchodku, na základe ktorej sa vypláca dočasný starobný dôchodok alebo dočasný predčasný starobný dôchodok.

	(4) Účinnosť zmluvy o poistení dôchodku nastane prvý deň kalendárneho mesiaca nasledujúceho po kalendárnom mesiaci, v ktorom bolo vykonané zaevidovanie podľa odseku 1. Ak neboli splnené podmienky podľa § 31 písm. a), účinnosť zmluvy o poistení dôchodku, na základe ktorej sa vypláca predčasný starobný dôchodok, nastane v deň nasledujúci po dni, v ktorom skončila platnosť ponuky podľa § 46.

	(5) Ak poistník zomrel pred dňom účinnosti zmluvy o poistení dôchodku, suma jednorazového poistného zaplateného na základe tejto zmluvy je predmetom dedenia.

	(6) Dôchodková správcovská spoločnosť prevedie poistiteľovi, s ktorým poistník uzatvoril zmluvu o poistení dôchodku, peňažné prostriedky v hodnote zodpovedajúcej sume uvedenej v certifikáte alebo po dohode s poistiteľom iný majetok v hodnote zodpovedajúcej sume uvedenej v certifikáte do troch pracovných dní od zaevidovania údajov zo zmluvy o poistení dôchodku podľa odseku 2. Peňažné prostriedky alebo iný majetok prevedený podľa predchádzajúcej vety sú jednorazové poistné.

	(7) Investičné riziko spojené s umiestňovaním prostriedkov technických rezerv spojených s krytím tohto rizika znáša výlučne poistiteľ. 

	(8) Ustanovenia § 497, § 788 ods. 2 písm. f), § 792a ods. 2 písm. f), § 796 ods. 2, § 797 ods. 3, § 798, § 799 ods. 2, § 800 ods. 2 a 3, § 801 ods. 1, § 802, 802a, § 803 ods. 2, § 804, § 816 a 817 Občianskeho zákonníka sa na zmluvu o poistení dôchodku nepoužijú.

§ 46h
Dohoda o vyplácaní dôchodku programovým výberom

	(1) Dôchodková správcovská spoločnosť zaeviduje v ponukovom systéme poznámku o uzatvorení dohody o vyplácaní dôchodku programovým výberom bez zbytočného odkladu od jej uzatvorenia.

	(2) Dôchodková správcovská spoločnosť zaeviduje cez ponukový systém len údaje z dohody o vyplácaní dôchodku programovým výberom, ktorej predchádzalo zaevidovanie podľa odseku 1 vykonané touto dôchodkovou správcovskou spoločnosťou.

	(3) Účinnosť dohody o vyplácaní dôchodku programovým výberom nastane prvý deň kalendárneho mesiaca nasledujúceho po kalendárnom mesiaci, v ktorom bolo vykonané zaevidovanie podľa odseku 1. Ak neboli splnené podmienky podľa § 31 písm. a), účinnosť dohody o vyplácaní dôchodku programovým výberom, na základe ktorej sa vypláca predčasný starobný dôchodok, nastane v deň nasledujúci po dni, v ktorom skončila platnosť ponuky podľa § 46b.

	(4) Cez ponukový systém je možné pre jedného sporiteľa vykonať len jednu evidenciu podľa odsekov 1 a 2. 

	(5) Odseky 1 až 3 sa nepoužijú, ak sporiteľ požiadal podľa § 46d dôchodkovú správcovskú spoločnosť o uzatvorenie dohody o vyplácaní dôchodku programovým výberom.

	(6) Dôchodková správcovská spoločnosť zaeviduje cez ponukový systém údaje z dohody o vyplácaní dôchodku programovým výberom, ktorá bola uzatvorená na základe žiadosti podľa § 46d. Účinnosť dohody o vyplácaní dôchodku programovým výberom, ktorá bola uzatvorená na základe žiadosti podľa § 46d, nastane prvý deň kalendárneho mesiaca nasledujúceho po kalendárnom mesiaci, v ktorom bolo vykonané zaevidovanie podľa predchádzajúcej vety.

	(7) Ak sporiteľ uzatvoril dohodu o vyplácaní dôchodku programovým výberom s dôchodkovou správcovskou spoločnosťou, ktorej nebol sporiteľom, prevedie dôchodková správcovská spoločnosť, s ktorou má sporiteľ uzatvorenú zmluvu o starobnom dôchodkovom sporení a ktorej súčasťou nie je dohoda o vyplácaní dôchodku programovým výberom, tej dôchodkovej správcovskej spoločnosti, s ktorou sporiteľ uzatvoril dohodu o vyplácaní dôchodku programovým výberom, peňažné prostriedky v hodnote zodpovedajúcej sume uvedenej v certifikáte alebo po dohode s dôchodkovou správcovskou spoločnosťou, s ktorou sporiteľ uzatvoril dohodu o vyplácaní dôchodku programovým výberom, iný majetok v hodnote zodpovedajúcej sume uvedenej v certifikáte do troch pracovných dní od zaevidovania údajov z dohody o vyplácaní dôchodku programovým výberom podľa odseku 2.

	(8) Sporiteľ má právo uzatvoriť len jednu dohodu o vyplácaní dôchodku programovým výberom, ak v druhej vete nie je ustanovené inak. Ak aktuálna hodnota osobného dôchodkového účtu tohto sporiteľa je tvorená aj z dobrovoľných príspevkov, môže tento sporiteľ uzatvoriť jednu dohodu o vyplácaní dôchodku programovým výberom podľa § 33a ods. 4 a jednu dohodu o vyplácaní dôchodku programovým výberom
a)	podľa § 33a ods. 2 alebo 
b)	podľa § 33a ods. 3.

	(9) V súvislosti s uzatvorením dohody o vyplácaní dôchodku programovým výberom nie je možné ponúkať tovary a služby, ktoré nesúvisia s predmetom uzatvorenej dohody o vyplácaní dôchodku programovým výberom.

	(10) V súvislosti s uzatvorením dohody o vyplácaní dôchodku programovým výberom sa nesmie vykonávať finančné sprostredkovanie podľa osobitného predpisu.42c)

	(11) Dohoda o vyplácaní dôchodku programovým výberom uzatvorená medzi sporiteľom a dôchodkovou správcovskou spoločnosťou je súčasťou zmluvy o starobnom dôchodkovom sporení podľa § 64. Ustanovenia § 64 ods. 6 písm. f), § 64a, 64b a 97 sa nepoužijú.

	(12) Dohodu o vyplácaní dôchodku programovým výberom možno meniť len, ak
a)	majetok podľa odseku 7 nebol prevedený v hodnote zodpovedajúcej sume uvedenej v certifikáte, a to do troch mesiacov odo dňa zaevidovania poznámky o jej uzatvorení,
b)	sa sporiteľ dohodne s dôchodkovou správcovskou spoločnosťou na zmene obdobia výplaty starobného dôchodku alebo predčasného starobného dôchodku programovým výberom podľa § 33a ods. 2 a 4 alebo na zmene mesačnej sumy tohto dôchodku,
c)	si sporiteľ dohodne zmenu spôsobu výplaty tohto dôchodku alebo
d)	boli dôchodkovej správcovskej spoločnosti povinné príspevky postúpené podľa § 27 ods. 4 písm. a) a d).

	(13) Z dôvodov a v lehote podľa odseku 12 možno od dohody o vyplácaní dôchodku programovým výberom odstúpiť, a to do troch mesiacov odo dňa evidencie poznámky o jej uzatvorení. Ak dôjde k odstúpeniu podľa predchádzajúcej vety, sumu dôchodku vyplateného na základe dohody o vyplácaní dôchodku programovým výberom sporiteľ nie je povinný vrátiť. Majetok podľa odseku 7 znížený o sumu dôchodku vyplateného na základe dohody o vyplácaní dôchodku programovým výberom je dôchodková správcovská spoločnosť povinná vrátiť do troch pracovných dní odo dňa odstúpenia.“.

Poznámky pod čiarou k odkazom 42, 42a, 42b a 42c znejú:
„42) § 3 ods. 1 zákona č. 275/2006 Z. z. o informačných systémoch verejnej správy a o zmene a doplnení niektorých zákonov v znení neskorších predpisov.
42a) § 81 ods. 1 zákona č. 461/2003 Z. z. v znení neskorších predpisov.
42b) § 179 ods. 1 písm. a) štrnásty bod zákona č. 461/2003 Z. z. v znení zákona č. .../2014 Z. z.
42c) § 2 zákona č. 186/2009 Z. z. o finančnom sprostredkovaní a finančnom poradenstve a o zmene a doplnení niektorých zákonov.“.

46.	V § 47 ods. 2 písm. b) tretí bod a štvrtý bod znejú:
„3. vyplácanie starobného dôchodku programovým výberom a predčasného starobného dôchodku programovým výberom,
  4. vedenie zoznamu sporiteľov,“.

47.	V § 47 ods. 2 písm. b) trinástom bode sa vypúšťajú slová „a poberateľov dôchodkov starobného dôchodkového sporenia“, nad slovom „sťažností“ odkaz 44 a poznámka pod čiarou k odkazu 44.

48.	V § 48 ods. 2 písm. a) sa slová „pobočke zahraničnej banky“ nahrádzajú slovami „zahraničnej banke konajúcej prostredníctvom pobočky zahraničnej banky“.

49.	V § 48 ods. 2 písm. j) a ods. 3 písm. g) sa na konci pripájajú tieto slová: „a na ponukový systém“.

50.	V § 48 ods. 2 písm. n) sa za slovom „sporiteľov“ vypúšťa čiarka a slová „poberateľov dôchodku starobného dôchodkového sporenia“.

51.	V § 48 ods. 3 písm. j) sa za slovo „predstavenstva“ vkladá čiarka a slová „a členov dozornej rady depozitára“ sa nahrádzajú slovom „prokuristov“.

52.	V § 48 ods. 3 písm. k) sa vypúšťajú slová „a poberateľov dôchodku starobného dôchodkového sporenia“.

53.	V § 48 ods. 14 sa vypúšťajú slová „a poberateľov dôchodku starobného dôchodkového sporenia“.

54.	Poznámka pod čiarou k odkazu 49 znie:
„49) Zákon č. 7/2005 Z. z. o konkurze a reštrukturalizácii a o zmene a doplnení niektorých zákonov v znení neskorších predpisov.“.

55.	V § 48 ods. 22 sa slová „pobočka zahraničnej banky“ nahrádzajú slovami „zahraničná banka konajúca prostredníctvom pobočky zahraničnej banky“.

56.	§ 48 sa dopĺňa odsekom 23, ktorý znie:
„(23) Odborná spôsobilosť a dôveryhodnosť člena predstavenstva a prokuristu depozitára sa riadi ustanoveniami osobitných predpisov51a) a na účely konania o žiadosti o udelenie povolenia podľa odseku 1 sa považuje za preukázanú, ak bola preukázaná podľa osobitného predpisu.51a)“. 

Poznámka pod čiarou k odkazu 51a znie:

„51a) § 7 zákona č. 483/2001 Z. z. v znení neskorších predpisov.“.

57.	V § 51 ods. 1 písm. c) sa slová „písm. i)“ nahrádzajú slovami „písm. h)“.

58.	V § 52 ods. 1 písm. d) sa vypúšťajú slová „a poberateľom dôchodku starobného dôchodkového sporenia“.

59.	V § 52 ods. 1 a 2 sa vypúšťa písmeno e).

Doterajšie písmená f) až k) sa označujú ako písmená e) až j).

60.	V § 52 ods. 1 písm. e) sa vypúšťajú slová „a poberateľom dôchodku starobného dôchodkového sporenia“.

61.	V § 52 ods. 2 písmeno e) znie:
„e) podľa odseku 1 písm. e) musí byť preukázané, že správa dôchodkových fondov prechádza na dôchodkovú správcovskú spoločnosť s platným povolením na vznik a činnosť dôchodkovej správcovskej spoločnosti, musí byť preukázané, že prechodom správy dôchodkových fondov nie sú ohrozené záujmy sporiteľov a musia byť zabezpečené predpoklady na vykonanie úkonov a činností podľa § 79; pri súčasnej zmene depozitára musia byť preukázané aj podmienky podľa § 48 ods. 2 písm. l) a m),“.

62.	V § 52 ods. 2 písm. f) sa slová „písm. g)“ nahrádzajú slovami „písm. f)“.

63.	V § 52 ods. 2 písm. g) sa slová „písm. h)“ nahrádzajú slovami „písm. g)“.

64.	V § 52 ods. 2 písm. h) sa slová „písm. i)“ nahrádzajú slovami „písm. h)“ a vypúšťajú sa slová „a poberateľom dôchodku starobného dôchodkového sporenia“.

65.	V § 52 ods. 2 písmeno i) znie:
„i) podľa odseku 1 písm. i) musia byť splnené podmienky podľa § 48 ods. 2 písm. n) a o) a musí byť predložený predbežný súhlas depozitára s výkonom činnosti depozitára pre nový dôchodkový fond,“.

66.	V § 52 ods. 2 písm. j) sa slová „písm. k)“ nahrádzajú slovami „písm. j)“.

67.	V § 52 ods. 4 písm. b) sa slová „písm. b), e), g) až i)“ nahrádzajú slovami „písm. b) a f) až h)“.

68.	V § 52 ods. 4 písm. e) sa slová „písm. f)“ nahrádzajú slovami „písm. e)“.

69.	V § 52 ods. 4 písm. f) sa slová „písm. j)“ nahrádzajú slovami „písm. i)“.

70.	V § 52 ods. 4 písm. g) sa slová „písm. k)“ nahrádzajú slovami „písm. j)“.

71.	V § 52 ods. 5 sa slová „e) až i)“ nahrádzajú slovami „e) až j)“. 

72.	V § 52 odsek 6 znie: 
„(6) Okrem všeobecných náležitostí rozhodnutia podľa osobitného predpisu musí výrok rozhodnutia podľa odseku 1 písm. e) obsahovať 
a) názvy dôchodkových fondov, ktorých správa prechádza na preberajúcu dôchodkovú správcovskú spoločnosť, 
b) obchodné meno, sídlo a identifikačné číslo dôchodkovej správcovskej spoločnosti, na ktorú prechádza správa dôchodkových fondov, 
c) schválenie zmien štatútov dôchodkových fondov týkajúcich sa dôchodkovej správcovskej spoločnosti, na ktorú prechádza správa dôchodkových fondov, 
d) obchodné meno, sídlo a identifikačné číslo depozitára; ak sa pri prechode správy dôchodkových fondov mení aj depozitár, rozhodnutie obsahuje aj schválenie zmeny depozitára dôchodkových fondov, 
e) určenie dňa, kedy dôjde k prechodu správy dôchodkových fondov, 
f) ak sa prechod správy týka dôchodkových fondov podľa § 72 ods. 4, rozhodnutie obsahuje aj súhlas na zlúčenie týchto dôchodkových fondov.“.

73.	V § 52 ods. 7 uvádzacej vete sa slová „písm. j)“ nahrádzajú slovami „písm. i)“.

74.	V § 52 ods. 8 uvádzacej vete sa slová „písm. k)“ nahrádzajú slovami „písm. j)“.

75.	V § 52 sa za odsek 10 vkladá nový odsek 11, ktorý znie: 
	„(11) Predchádzajúci súhlas Národnej banky Slovenska podľa odseku 1 písm. g) sa nevyžaduje, ak bol vydaný predchádzajúci súhlas Národnej banky Slovenska podľa odseku 1 písm. f) a výlučným dôvodom zmeny štatútu dôchodkového fondu je zmena depozitára dôchodkovej správcovskej spoločnosti.“. 
Doterajšie odseky 11 až 14 sa označujú ako odseky 12 až 15.

76.	V § 52 ods. 13 sa slová „e), g), h), j) a k)“ nahrádzajú slovami „f), g), i) a j)“.

77.	V § 54 odsek 3 znie:
	„(3) Organizačná štruktúra a systém riadenia dôchodkovej správcovskej spoločnosti musia zabezpečovať riadny a bezpečný výkon činností uvedených v povolení na vznik a činnosť dôchodkovej správcovskej spoločnosti, dodržiavanie zásady rovnosti a ochrany záujemcov o uzatvorenie zmluvy o starobnom dôchodkovom sporení a sporiteľov, efektívne preverovanie a vybavovanie sťažností sporiteľov a minimalizovať riziko ohrozenia záujmov záujemcov o uzatvorenie zmluvy o starobnom dôchodkovom sporení a sporiteľov v dôsledku konfliktu záujmov medzi dôchodkovou správcovskou spoločnosťou a  záujemcami o uzatvorenie zmluvy o starobnom dôchodkovom sporení alebo sporiteľmi alebo medzi sporiteľmi navzájom.“.

78.	V § 54a ods. 1 uvádzacej vete sa slová „sporiteľov, poberateľov dôchodkov starobného dôchodkového sporenia“ nahrádzajú slovami „záujemcov o uzatvorenie zmluvy o starobnom dôchodkovom sporení, sporiteľov“ a za slovo „sú“ sa vkladajú slová „záujemcovia o uzatvorenie zmluvy o starobnom dôchodkovom sporení,“.

79.	Poznámka pod čiarou k odkazu 58a znie:
„58a) § 4 ods. 2 písm. a) zákona č. 122/2013 Z. z. o ochrane osobných údajov a o zmene a doplnení niektorých zákonov.“.

80.	V § 54a ods. 1 písm. b) prvý bod znie:
„1. osobné údaje58b) o totožnosti fyzickej osoby z dokladu totožnosti a“.

Poznámka pod čiarou k odkazu 58b znie:
„58b) § 4 ods. 1 zákona č. 122/2013 Z. z.“.

81.	V § 54a odsek 2 znie:
	„(2) Na účely identifikácie záujemcov o uzatvorenie zmluvy o starobnom dôchodkovom sporení, sporiteľov a oprávnených osôb a na účely uvedené v odseku 3 je dôchodková správcovská spoločnosť oprávnená pri každom uzatváraní zmluvy o starobnom dôchodkovom sporení požadovať od záujemcov o uzatvorenie zmluvy o starobnom dôchodkovom sporení, sporiteľov a oprávnených osôb údaje podľa odseku 1 písm. a) a získať ich spôsobom podľa odseku 1 písm. b). Záujemcovia o uzatvorenie zmluvy o starobnom dôchodkovom sporení, sporitelia a oprávnené osoby sú povinní vyhovieť každej takej žiadosti dôchodkovej správcovskej spoločnosti.“.

82.	V § 54a ods. 3 sa slová „sporiteľov, poberateľov dôchodkov starobného dôchodkového sporenia“ nahrádzajú slovami „záujemcov o uzatvorenie zmluvy o starobnom dôchodkovom sporení, sporiteľov“ a slová „poberateľom dôchodku starobného dôchodkového sporenia“ sa nahrádzajú slovom „sporiteľom“ a vypúšťajú sa slová „a spracúvať rodné čísla a ďalšie údaje a doklady vymedzené v odseku 1“.

83.	Poznámky pod čiarou k odkazom58d a 58e znejú:
„58d) § 4 ods. 3 písm. a) zákona č. 122/2013 Z. z.
58e) § 4 ods. 3 písm. a) prvý bod a druhý bod zákona č. 122/2013 Z. z.“.

84.	V § 54a ods. 5 sa slová „zákone,58f) alebo ak tak ustanovuje medzinárodná zmluva, ktorou je Slovenská republika viazaná a ktorá má prednosť pred zákonmi Slovenskej republiky.“ nahrádzajú slovami „zákone.58f)“.

Poznámka pod čiarou k odkazu 58f znie:
„58f) § 31 zákona č. 122/2013 Z. z.“.

85.	V § 55 ods. 8 sa slová „odseku 5“ nahrádzajú slovami „odseku 6“ a slová „odseku 6“ sa nahrádzajú slovami „odseku 7“.

86.	V § 55a ods. 2 písm. f) sa vypúšťajú slová „dôchodkových fondov a poberateľov dôchodkov starobného dôchodkového sporenia“.

87.	V § 55a ods. 3 uvádzacej vete sa vypúšťajú slová „alebo poberateľov starobného dôchodku“.

88.	V § 56 ods. 2 sa vypúšťajú slová „ktorého výber schválila dozorná rada dôchodkovej správcovskej spoločnosti,“ a slová „schváleného dozornou radou dôchodkovej správcovskej spoločnosti“.

89.	V § 57 ods. 4 sa slová „v listinnej forme alebo v elektronickej forme“ nahrádzajú slovami „listinne alebo elektronicky“.

90.	V § 58 odsek 1 znie:
	„(1) Dôchodková správcovská spoločnosť je povinná predchádzať konfliktom záujmov medzi dôchodkovou správcovskou spoločnosťou a sporiteľmi, medzi sporiteľmi navzájom a dôchodkovou správcovskou spoločnosťou a skupinou s úzkymi väzbami,48) ktorej je súčasťou.“.

91.	V § 58 ods. 10 sa vypúšťajú slová „a poberateľov dôchodku starobného dôchodkového sporenia“.

92.	V § 59 ods. 1 prvej vete sa vypúšťajú slová „a poberateľmi dôchodku starobného dôchodkového sporenia“ a v druhej vete sa vypúšťajú slová „a poberateľov dôchodku starobného dôchodkového sporenia“. 

93.	V § 61 ods. 1 a 2 písm. a) až c) a e) sa vypúšťajú slová „a poberateľov dôchodku starobného dôchodkového sporenia“.

94.	V § 61 ods. 2 písm. e) sa vypúšťajú slová „a poberateľmi dôchodku starobného dôchodkového sporenia“.

95.	V § 61 ods. 2 písm. f) sa vypúšťajú slová „a poberateľom dôchodku starobného dôchodkového sporenia“. 

96.	V § 61 ods. 8 sa vypúšťajú slová „a poberateľom dôchodku ako disponibilného prebytku“.

97.	V § 61 ods. 9 sa vypúšťajú slová „a poberateľa dôchodku ako disponibilného prebytku“.

98.	V § 61 ods. 10 a § 62 ods. 1 sa vypúšťajú slová „a poberateľov dôchodku starobného dôchodkového sporenia“. 

99.	V § 63b sa slová „príspevku pripísaného“ nahrádzajú slovami „príspevkov pripísaných“.

100.	V § 63c ods. 1 sa slová „v prílohe č. 3“ nahrádzajú slovami „v prílohe č. 2“.

101.	V § 64 odseky 3 a 4 znejú:
	„(3) Pri prestupe podľa § 64b sporiteľ uzatvára s dôchodkovou správcovskou spoločnosťou zmluvu o starobnom dôchodkovom sporení.

(4)	 V rovnakom období môže mať sporiteľ alebo fyzická osoba podľa odsekov 1 a 2 uzatvorenú iba jednu účinnú zmluvu o starobnom dôchodkovom sporení; to neplatí
a)	v období odo dňa zápisu zmluvy o starobnom dôchodkovom sporení do registra zmlúv v prípade prestupu sporiteľa podľa § 64b do dňa prestupu sporiteľa podľa § 64b ods. 5, v ktorom môže mať sporiteľ uzatvorené dve účinné zmluvy o starobnom dôchodkovom sporení alebo ak
b)	má sporiteľ uzatvorené dve dohody o vyplácaní dôchodku programovým výberom z dôvodu podľa § 46h ods. 8 druhej vety.“.

102.	V § 64 ods. 6 písmená c) a d) znejú:
„c) názov dôchodkového fondu, ktorý si sporiteľ zvolil,
 d) záväzok dôchodkovej správcovskej spoločnosti spravovať dôchodkový fond, ktorý si sporiteľ zvolil,“.

103.	V § 64 ods. 8 sa pred prvú vetu vkladá nová prvá veta, ktorá znie: „V zmluve o starobnom dôchodkovom sporení sa môže dohodnúť pomer platenia povinných príspevkov do jednotlivých dôchodkových fondov a k určitému dňu pomer sporenia v jednotlivých dôchodkových fondoch, ktorým sa rozumie pomer rozloženia majetku sporiteľa v dôchodkových fondoch.“. 

104.	V § 64 ods. 10 druhá veta znie: „Zmluva o starobnom dôchodkovom sporení zaniká dňom
a)	úmrtia sporiteľa,
b)	prestupu sporiteľa z dôchodkovej správcovskej spoločnosti do inej dôchodkovej správcovskej spoločnosti podľa § 64b,
c)	zániku právneho postavenia sporiteľa podľa § 17a,
d)	nadobudnutia účinnosti dohody o vyplácaní dôchodku programovým výberom uzatvorenej medzi sporiteľom a dôchodkovou správcovskou spoločnosťou, ktorej nebol sporiteľom, ak po prevedení majetku na základe tejto dohody hodnota osobného dôchodkového účtu sporiteľa v dôchodkovej správcovskej spoločnosti, z ktorej bol tento majetok prevedený, má nulový zostatok alebo ak nebol prevedený majetok v tejto hodnote a došlo k dohode podľa § 46h ods. 12,
e)	vyplatenia poslednej splátky starobného dôchodku alebo predčasného starobného dôchodku programovým výberom,
f)	nadobudnutia účinnosti zmluvy o poistení dôchodku, ak po zaplatení jednorazového poistného na základe tejto zmluvy hodnota osobného dôchodkového účtu sporiteľa v dôchodkovej správcovskej spoločnosti, z ktorej bol tento majetok prevedený, má nulový zostatok alebo ak nebolo zaplatené jednorazové poistné v tejto sume a došlo k dohode podľa § 46f ods. 6.“.

105.	§ 64 sa dopĺňa odsekmi 11 a 12, ktoré znejú:
	„(11) Sporiteľ, ktorému Sociálna poisťovňa určila dôchodkovú správcovskú spoločnosť, sa považuje za sporiteľa, ktorý uzatvoril zmluvu o starobnom dôchodkovom sporení.

	(12) Zmluvu o starobnom dôchodkovom sporení môže s dôchodkovou správcovskou spoločnosťou uzatvoriť aj fyzická osoba, ktorá prevádza svoje dôchodkové práva z dôchodkového systému Európskej únie alebo jej inštitúcie do starobného dôchodkového sporenia.“.

106.	V § 64a sa odsek 3 dopĺňa písmenom d), ktoré znie:
„d) sporiteľ uzatvoril zmluvu o starobnom dôchodkovom sporení podľa § 64b ods. 1, bol zadaný pokyn na vydanie certifikátu pre tohto sporiteľa a záväznosť ponúk podľa § 46, § 46a alebo § 46b trvá.“.

107.	 V § 64a ods. 6 sa slová „a) a b)“ nahrádzajú slovami „a), b) a d)“.

108.	 V § 64a ods. 11 sa slová „elektronickými prostriedkami“ nahrádzajú slovom „elektronicky“.

109.	 V § 64a odsek 12 znie: 
	„(12) Ak zmluva o starobnom dôchodkovom sporení zanikla dňom zániku právneho postavenia sporiteľa podľa § 17a, je dôchodková správcovská spoločnosť povinná do
a)	piatich pracovných dní odo dňa oznámenia Sociálnej poisťovne o výmaze zmluvy o starobnom dôchodkovom sporení z registra zmlúv podľa odseku 8 druhej vety previesť z bežného účtu dôchodkového fondu na účet Sociálnej poisťovne v Štátnej pokladnici sumu zodpovedajúcu súčinu počtu dôchodkových jednotiek pripísaných z povinných príspevkov evidovaných na osobnom dôchodkovom účte fyzickej osoby, ktorej zaniklo právne postavenie sporiteľa podľa § 17a, a aktuálnej hodnoty dôchodkovej jednotky ku dňu, ktorý predchádza dňu prevodu a
b)	troch pracovných dní odo dňa prevodu podľa písmena a) zrušiť osobný dôchodkový účet sporiteľa.“.

110.	 V § 64b ods. 2 sa vypúšťajú slová „do dôchodkovej správcovskej spoločnosti, z ktorej sporiteľ prestupuje,“.

111.	 V § 64b odseky 6 a 7 znejú:
	„(6) Sociálna poisťovňa je povinná
a)	bez zbytočného odkladu po zápise zmluvy o starobnom dôchodkovom sporení uzatvorenej s dôchodkovou správcovskou spoločnosťou, do ktorej sporiteľ prestupuje, informovať o tomto zápise dôchodkovú správcovskú spoločnosť, z ktorej sporiteľ prestupuje, a dôchodkovú správcovskú spoločnosť, do ktorej sporiteľ prestupuje,
b)	súčasne so zápisom zmluvy o starobnom dôchodkovom sporení uzatvorenej s dôchodkovou správcovskou spoločnosťou, do ktorej sporiteľ prestupuje, zaevidovať túto skutočnosť v ponukovom systéme.

	(7) Sporiteľ nemôže prestúpiť do inej dôchodkovej správcovskej spoločnosti odo dňa 
a)	zadania pokynu na vydanie certifikátu podľa § 45 do dňa skončenia platnosti ponuky podľa § 46, § 46a a 46b alebo, 
b)	uzatvorenia zmluvy o poistení dôchodku alebo dohody o vyplácaní dôchodku programovým výberom.“.

112.	 V § 65 ods. 1 sa vypúšťa prvá veta.

113.	 V § 65 ods. 3 sa slová „elektronickou formou“ nahrádzajú slovom „elektronicky“.

114.	 V § 65 ods. 4 sa vypúšťajú slová „alebo z bežných účtov dôchodkových fondov“.

115.	 V § 66 ods. 1 sa slová „poberateľom dôchodku starobného dôchodkového sporenia alebo voči záujemcom o starobné dôchodkové sporenie“ nahrádzajú slovami „záujemcom o uzatvorenie zmluvy o starobnom dôchodkovom sporení“.

116.	 V § 67 ods. 1 sa slová „spoločnosti, sporiteľov a poberateľov dôchodku starobného dôchodkového sporenia“ nahrádzajú slovami „spoločnosti a sporiteľov“.

117.	 V § 67 ods. 2 písm. d) a e) sa vypúšťajú slová „a poberateľov dôchodku starobného dôchodkového sporenia“. 

118.	 V § 67 ods. 4 sa za slovom „sporiteľom“ vypúšťa čiarka a slová „poberateľom dôchodku ako disponibilného prebytku“.

119.	 V § 68 ods. 4 sa vypúšťajú slová „a poberateľom dôchodku starobného dôchodkového sporenia“. 

120.	 V § 68 ods. 6 sa vypúšťajú slová „poberateľov dôchodku starobného dôchodkového sporenia ani na ujmu“. 

121.	 V § 69 ods. 1 a 3 sa slová „písm. f)“ nahrádzajú slovami „písm. e)“ a vypúšťajú sa slová „a poberateľom dôchodku starobného dôchodkového sporenia“. 

122.	 V § 69 ods. 5 sa slová „písm. i)“ nahrádzajú slovami „písm. h)“.

123.	 V § 69 ods. 6 sa za slovom „predpisu“ vypúšťa čiarka a slová „ak tento zákon neustanovuje inak“.

124.	 V § 69 sa vypúšťajú odseky 7 až 11.

125.	 V § 71 ods. 5 sa vypúšťajú slová „a poberateľov dôchodku starobného dôchodkového sporenia“. 

126.	 V § 71 ods. 6 písm. b) sa vypúšťajú slová „a poberateľom dôchodku starobného dôchodkového sporenia“. 

127.	 V nadpise § 74a sa vypúšťajú slová „a bežný účet pre nepriradené platby“.

128.	 V § 74a ods. 1 sa za slovo „platieb“ vkladajú slová „okrem výnosov podľa odseku 3“.

129.	 V § 74a sa vypúšťajú odseky 2 a 3.

Doterajšie odseky 4 až 8 sa označujú ako odseky 2 až 6.

130.	 V § 74a ods. 2 sa slová „bežného účtu pre nepriradené platby“ nahrádzajú slovami „účtu nepriradených platieb“ a slová „bežným účtom podľa odseku 2“ sa nahrádzajú slovami „účtom nepriradených platieb“.

131.	 V § 74a odsek 3 znie:
	„(3) Výnosy plynúce z peňažných prostriedkov na účte nepriradených platieb sú príjmom dôchodkovej správcovskej spoločnosti.“.

132.	V § 74a ods. 4 sa slovo „poukazované“ nahrádza slovom „postupované“, slovo „inou“ sa nahrádza slovom „prevádzané“, vypúšťajú sa slová „do inej dôchodkovej správcovskej spoločnosti“ a na konci sa pripájajú tieto vety: „Účet nepriradených platieb je možné použiť na vedenie peňažných prostriedkov sporiteľa, ktorých suma je uvedená v certifikáte, a to odo dňa vydania certifikátu alebo na vedenie peňažných prostriedkov po zomretom sporiteľovi. Z účtu nepriradených platieb je možné vykonať prevod dobrovoľných príspevkov dôchodkovej správcovskej spoločnosti podľa § 21 ods. 6 písm. a), prevod dobrovoľných príspevkov poistiteľovi podľa § 21 ods. 6 písm. b) a c) a výplatu dobrovoľných príspevkov fyzickej osobe podľa § 21 ods. 6 písm. d).“.

133.	V § 74a sa vypúšťa odsek 5.

Doterajší odsek 6 sa označuje ako odsek 5.

134.	V § 74a ods. 5 sa slová „Majetok evidovaný na účte nepriradených platieb okrem výnosov podľa odseku 5 nie je“ nahrádzajú slovami „Peňažné prostriedky na účte nepriradených platieb okrem výnosov podľa odseku 3 nie sú“ a slová „nesmie byť použitý“ sa nahrádzajú slovami „nesmú byť použité“.

135.	V § 77 ods. 2 sa za druhú vetu vkladá nová tretia veta, ktorá znie: „V prípadoch podľa § 52 ods. 11 sú zmeny štatútu účinné 15. dňom od ich uverejnenia na webovom sídle dôchodkovej správcovskej spoločnosti, ktorému predchádza rozhodnutie predstavenstva dôchodkovej správcovskej spoločnosti o zmenách štatútu.“.

136.	V § 77 ods. 3 sa vypúšťajú slová „a poberateľov dôchodku starobného dôchodkového sporenia“. 

137.	V § 79 ods. 8 celom texte sa vypúšťajú slová „a poberateľom dôchodku starobného dôchodkového sporenia“. 

138.	V § 80 ods. 3, § 84 ods. 6, § 88b ods. 4 písm. b) a § 89 ods. 3 a 4 sa vypúšťajú slová „a poberateľov dôchodku starobného dôchodkového sporenia“. 

139.	V § 81 ods. 1 písm. f) sa slová „vkladových účtoch a bežných účtoch v bankách alebo pobočkách zahraničných bánk“ nahrádzajú slovami „na bežnom účte a na vkladovom účte v banke alebo zahraničnej banke konajúcej prostredníctvom pobočky zahraničnej banky“ a slová „pobočka zahraničnej banky“ sa nahrádzajú slovami „zahraničná banka konajúca prostredníctvom pobočky zahraničnej banky“.

140.	V § 82 ods. 11 sa slová „pobočke zahraničnej banky“ nahrádzajú slovami „zahraničnej banke konajúcej prostredníctvom pobočky zahraničnej banky“.

141.	V § 90 ods. 8 sa slová „pobočka zahraničnej banky“ nahrádzajú slovami „zahraničná banka konajúca prostredníctvom pobočky zahraničnej banky“.

142.	V § 93 ods. 1 prvej vete sa vypúšťajú slová „alebo na základe žiadosti, ak je sporiteľom fyzická osoba, ktorej Sociálna poisťovňa určila dôchodkovú správcovskú spoločnosť“, vypúšťa sa druhá veta a v tretej vete sa slová „prvá veta a druhá veta sa použijú“ nahrádzajú slovami „predchádzajúca veta sa použije“.

143.	V § 94 ods. 2 sa slová „to vyplýva zo zmluvy o starobnom dôchodkovom sporení alebo ak o to sporiteľ požiada“ nahrádzajú slovami „si sporiteľ zvolil pomer sporenia v jednotlivých dôchodkových fondoch“.

144.	 V § 94 ods. 5 sa na konci pripája táto veta: „Ustanovenia druhej až štvrtej vety sa použijú primerane, ak sporiteľ uzatvoril dohodu o vyplácaní dôchodku programovým výberom s dôchodkovou správcovskou spoločnosťou, ktorej nebol sporiteľom.“.

145.	 V § 94 odseky 6 a 7 znejú:
	„(6) Výpis z osobného dôchodkového účtu sporiteľa zasiela dôchodková správcovská spoločnosť sporiteľovi na poslednú známu adresu trvalého pobytu listinne, ak sa so sporiteľom nedohodne na inej adrese alebo inej forme zasielania tohto výpisu.

	(7) Obsah a štruktúru výpisu z osobného dôchodkového účtu sporiteľa ustanoví opatrenie, ktoré vydá ministerstvo po dohode s Národnou bankou Slovenska; opatrenie sa vyhlási uverejnením jeho úplného znenia v Zbierke zákonov Slovenskej republiky.“.

146.	 V § 94 ods. 9 sa za slová „ako údaje“ vkladajú slová „uvedené v opatrení“.

147.	 V § 94 ods. 11 sa vypúšťajú slová „v hotovosti“.

148.	§ 94 sa dopĺňa odsekom 12, ktorý znie:
	„(12) Dôchodková správcovská spoločnosť zašle sporiteľovi spolu s výpisom podľa odseku 5 v kalendárnom roku, v ktorom sporiteľ dovŕši 60 rokov veku, list obsahujúci informáciu o dôchodkoch podľa tohto zákona. Obsah, rozsah a štruktúru ustanoví opatrenie, ktoré vydá ministerstvo po dohode s Národnou bankou Slovenska; opatrenie sa vyhlási uverejnením jeho úplného znenia v Zbierke zákonov Slovenskej republiky.“.

149.	V § 95 ods. 1 sa slová „na bežný účet pre nepriradené platby“ nahrádzajú slovami „na účet nepriradených platieb“, slová „príspevku“ sa nahrádzajú slovami „príspevkov“ a slová „bežného účtu pre nepriradené platby“ sa nahrádzajú slovami „účtu nepriradených platieb“. 

150.	V § 95 ods. 2 sa vypúšťajú slová „alebo ods. 3“.

151.	V § 97 ods. 2 sa slová „alebo z bežných účtov dôchodkových fondov na bežný účet pre nepriradené platby“ nahrádzajú slovami „na účet nepriradených platieb“.

152.	V § 99 ods. 1 sa za slovo „a“ vkladajú slová „peňažné prostriedky“.

153.	V § 99 ods. 2 sa slová „pobočka zahraničnej banky“ nahrádzajú slovami „zahraničná banka konajúca prostredníctvom pobočky zahraničnej banky“.

154.	Poznámka pod čiarou k odkazu 83 znie: 
„83) § 9 ods. 1 a § 50 až 65 zákona č. 483/2001 Z. z. v znení neskorších predpisov.“.

155.	V § 100 ods. 4 sa nad slovo „rozhodnutí“ umiestňuje odkaz 84a a slovo „účinnosť“ sa nahrádza slovom „platnosť“. 

Poznámka pod čiarou k odkazu 84a znie: 
„84a) Napríklad zákon č. 530/2003 Z. z. o obchodnom registri a o zmene a doplnení niektorých zákonov v znení neskorších predpisov.“.

156.	V § 100 ods. 9 druhej vete sa slová „výplaty dôchodkov podľa tohto zákona“ nahrádzajú slovami „vyplácania starobného dôchodku a predčasného starobného dôchodku programovým výberom“.

157.	V § 101 ods. 1 tretej vete sa slová „bežný účet pre nepriradené platby“ nahrádzajú slovami „účet nepriradených platieb“.

158.	V § 101 ods. 3 sa slová „pobočke zahraničnej banky“ nahrádzajú slovami „zahraničnej banke konajúcej prostredníctvom pobočky zahraničnej banky“.

159.	V § 103 ods. 4 sa vypúšťajú slová „a poberateľov dôchodku ako disponibilného prebytku“.

160.	V § 104 sa slová „majetok nachádzajúci sa na bežnom účte pre nepriradené platby“ nahrádzajú slovami „peňažné prostriedky na účte nepriradených platieb“.

161.	V § 106 ods. 5 sa vypúšťajú slová „a poberateľovi dôchodku starobného dôchodkového sporenia“.

162.	 V § 109 sa odsek 1 dopĺňa písmenom e), ktoré znie:
„e) bez zbytočného odkladu po schválení zmeny stanov nové znenie stanov a do desiatich pracovných dní od vyhotovenia aj notársku zápisnicu z rokovania valného zhromaždenia, na ktorom bola schválená zmena stanov.“.

163.	V § 109 ods. 5 písm. d) sa vypúšťajú slová „a poberateľov dôchodku starobného dôchodkového sporenia“.

164.	§ 110 sa dopĺňa odsekom 5, ktorý znie:
	„(5) Dôchodková správcovská spoločnosť je povinná na žiadosť predložiť ministerstvu údaje potrebné na účely plnenia úloh ministerstva v oblasti starobného dôchodkového sporenia okrem osobných údajov, a to v rozsahu, štruktúre, lehote a spôsobom určenými ministerstvom.“.

165.	V § 112 ods. 4 sa za slovo „zmluvy“ vkladajú slová „o starobnom dôchodkovom sporení“.

166.	 V § 113 ods. 2 a 3 sa za slovom „sporiteľov“ vypúšťa čiarka a slová „poberateľov dôchodku starobného dôchodkového sporenia“.

167.	V § 115 ods. 6 sa za prvú vetu vkladá nová druhá veta, ktorá znie: „Premlčacie lehoty podľa prvej vety sa prerušujú, keď nastala skutočnosť zakladajúca prerušenie lehoty podľa osobitného zákona,93b) pričom od prerušenia premlčania začína plynúť nová premlčacia lehota.“ a na konci sa pripája táto veta: „Nedostatky v činnosti dôchodkovej správcovskej spoločnosti, nad ktorou sa vykonáva dohľad podľa tohto zákona, uvedené v protokole o vykonanom dohľade na mieste sa považujú za zistené odo dňa skončenia príslušného dohľadu na mieste podľa osobitného zákona.94a)“. 

Poznámky pod čiarou k odkazom 93b a 94a znejú: 
„93b) § 19 ods. 4 zákona č. 747/2004 Z. z. v znení neskorších predpisov. 
94a) § 10 ods. 5 zákona č. 747/2004 Z. z.“.

168.	 V § 117 ods. 2 sa na konci pripája táto veta: „Povinnosť podľa prvej vety nevzniká, ak dôchodková správcovská spoločnosť má jedného akcionára.“.

169.	 V § 118 ods. 9 a 10 sa vypúšťajú slová „a poberateľov dôchodkov starobného dôchodkového sporenia“.

170.	 Za § 123am sa vkladajú § 123an až 123ap, ktoré vrátane nadpisu nad § 123an a 123ao znejú:
„Prechodné ustanovenia k úpravám účinným od 1. júla 2014
§ 123an

(1)	Žiadosť o vyplácanie dôchodku zo starobného dôchodkového sporenia podaná pred 1. januárom 2015 je neplatná. Dôchodková správcovská spoločnosť oznámi túto skutočnosť sporiteľovi, ak bola žiadosť o vyplácanie dôchodku zo starobného dôchodkového sporenia podaná
a)	pred 1. júlom 2014, do 15. júla 2014,
b)	po 1. júli 2014 do 15 dní odo dňa podania tejto žiadosti.

(2)	Dôchodková správcovská spoločnosť zašle sporiteľovi, ktorý dovŕši 60 rokov veku pred 1. januárom 2015, list obsahujúci informáciu o dôchodkoch podľa § 94 ods. 12 najneskôr do 31. decembra 2014. 

Prechodné ustanovenia k úpravám účinným od 1. januára 2015
§ 123ao

(1)	 Ak sa dôchodková správcovská spoločnosť dozvedela o smrti sporiteľa pred 1. januárom 2015, Sociálna poisťovňa a dôchodková správcovská spoločnosť postupujú pri vrátení povinných príspevkov a penále, ako aj pri vyplatení peňažnej sumy zodpovedajúcej aktuálnej hodnote osobného dôchodkového účtu zomretého podľa zákona účinného do 31. decembra 2014.

(2)	 Konania začaté a právoplatne neskončené pred 1. januárom 2015 sa dokončia podľa zákona účinného od 1. januára 2015 a osobitného zákona;43) pritom na lehoty, ktoré sa pred 1. januárom 2015 neskončili, platia ustanovenia zákona účinného od 1. januára 2015 a osobitného zákona.99)

(3)	 Percento zvyšovania dôchodku podľa § 42 je 2 %, ak Národná banka Slovenska opatrením podľa § 42 ods. 2 neustanoví inak.

§ 123ap

	Ustanovenia § 123q sa od 1. januára 2015 nepoužijú.“.

Poznámka pod čiarou k odkazu 99 znie:
„99) § 19 ods. 4 zákona č. 747/2004 Z. z. v znení neskorších predpisov.“.

171.	V § 124 sa slová „prílohe č. 2“ nahrádzajú slovami „prílohe č. 1“.

172.	 Za § 126 sa vkladá § 127, ktorý vrátane nadpisu znie:

„§ 127
Zrušovacie ustanovenie účinné od 1. januára 2015

	Zrušuje sa vyhláška Ministerstva práce, sociálnych vecí a rodiny Slovenskej republiky č. 146/2012 Z. z., ktorou sa ustanovujú podrobnosti o výpočte výšky sumy vyplácanej fyzickej osobe, ktorej od 1. januára 2008 zanikla povinná účasť na starobnom dôchodkovom sporení z dôvodu poberania invalidného dôchodku.“.

173.	 Príloha č. 1 sa vypúšťa.

Prílohy č. 2 až 4sa označujú ako Prílohy č. 1 až 3.

174.	 V prílohe č. 1 sa vypúšťa druhý bod.

Doterajší tretí až piaty bod sa označujú ako druhý až štvrtý bod.

175.	 V prílohe č. 1 štvrtý bod znie:
„4. Smernica Európskeho parlamentu a Rady 2010/41/EÚ zo 7. júla 2010 o uplatňovaní zásady rovnakého zaobchádzania so ženami a mužmi vykonávajúcimi činnosť ako samostatne zárobkovo činné osoby a o zrušení smernice Rady 86/613/EHS (Ú. v. EÚ, L 180, 15. 7. 2010).“.

Čl. II

Zákon č. 311/2001 Z. z. Zákonník práce v znení zákona č. 165/2002 Z. z., zákona              č. 408/2002 Z. z., zákona č. 210/2003 Z. z., zákona č. 461/2003 Z. z., zákona č. 5/2004 Z. z., zákona č. 365/2004 Z. z., zákona č. 82/2005 Z. z., zákona č. 131/2005 Z. z., zákona                č. 244/2005 Z. z., zákona č. 570/2005 Z. z., zákona č. 124/2006 Z. z., zákona č. 231/2006      Z. z., zákona č. 348/2007 Z. z., zákona č. 200/2008 Z. z., zákona č. 460/2008 Z. z., zákona      č. 49/2009 Z. z., zákona č. 184/2009 Z. z., zákona č. 574/2009 Z. z., zákona č. 543/2010 Z. z., zákona č. 48/2011 Z. z., zákona č. 257/2011 Z. z., zákona č. 406/2011 Z. z., zákona                č. 512/2011 Z. z., zákona č. 251/2012 Z. z., zákona č. 252/2012 Z. z., zákona č. 345/2012      Z. z., zákona č. 361/2012 Z. z. a nálezu Ústavného súdu Slovenskej republiky č. 233/2013     Z. z. sa mení a dopĺňa takto:

1.	V § 223 ods. 2 sa na konci pripája táto veta: „Na splatnosť odmeny, výplatu odmeny a zrážky z odmeny sa primerane uplatnia ustanovenia § 129 až 132, ak tento zákon neustanovuje inak.“.

2.	V § 226 ods. 1 sa na konci pripája táto veta: „Dohodu o vykonaní práce možno uzatvoriť najviac na 12 mesiacov.“.

3.	V § 227 ods. 2 sa za slovom „uzatvorená“ čiarka nahrádza bodkou a vypúšťajú sa slová „najdlhšie však za 12 mesiacov“.

4.	V § 228 ods. 2 prvej vete sa slová „prípadne na neurčitý čas“ nahrádzajú slovami „najdlhšie do konca kalendárneho roka, v ktorom sa má práca začať vykonávať“.

5.	§ 228 sa dopĺňa odsekom 3, ktorý znie:
	„(3) Odmena za vykonanú prácu je splatná a musí byť vyplatená najneskôr do konca kalendárneho mesiaca, ktorý nasleduje po mesiaci, v ktorom sa práca vykonala.“.

6.	V § 228a ods. 2 sa slovo „vykonávanú“ nahrádza slovom „vykonanú“.

7.	V § 228a ods. 3 prvej vete sa za slovo „dobu“ vkladá čiarka a slová „alebo na neurčitý čas“ sa nahrádzajú slovami „najdlhšie do konca kalendárneho roka, v ktorom sa má práca začať vykonávať“.

8.	§ 228a sa dopĺňa odsekom 4, ktorý znie:
	„(4) Odmena za vykonanú prácu je splatná a musí byť vyplatená najneskôr do konca kalendárneho mesiaca, ktorý nasleduje po mesiaci, v ktorom sa práca vykonala.“.

9.	Za § 252i sa vkladá § 252j, ktorý vrátane nadpisu znie:
„§ 252j
Prechodné ustanovenie účinné od 1. júla 2014

	Dohoda o brigádnickej práci študentov a dohoda o pracovnej činnosti uzatvorená pred 1. júlom 2014 sa skončí najneskôr 31. decembra 2014. Dohoda o vykonaní práce uzatvorená pred 1. júlom 2014sa skončí najneskôr uplynutím dohodnutej doby, v ktorej sa má pracovná úloha vykonať.“.

Čl. III

Zákon č. 461/2003 Z. z. o sociálnom poistení v znení zákona č. 551/2003 Z. z., zákona č. 600/2003 Z. z., zákona č. 5/2004 Z. z., zákona č. 43/2004 Z. z., zákona č. 186/2004 Z. z., zákona č. 365/2004 Z. z., zákona č. 391/2004 Z. z., zákona č. 439/2004 Z. z., zákona č. 523/2004 Z. z., zákona č. 721/2004 Z. z., zákona č. 82/2005 Z. z., zákona č. 244/2005 Z. z., zákona č. 351/2005 Z. z., zákona č. 534/2005 Z. z., zákona č. 584/2005 Z. z., zákona č. 310/2006 Z. z., nálezu Ústavného súdu Slovenskej republiky č. 460/2006 Z. z., zákona č. 529/2006 Z. z., zákona č. 592/2006 Z. z., zákona č. 677/2006 Z. z., zákona č. 274/2007 Z. z., zákona č. 519/2007 Z. z., zákona č. 555/2007 Z. z., zákona č. 659/2007 Z. z., nálezu Ústavného súdu Slovenskej republiky č. 204/2008 Z. z., zákona č. 434/2008 Z. z., zákona č. 449/2008 Z. z., zákona č. 599/2008 Z. z., zákona č. 108/2009 Z. z., zákona č. 192/2009 Z. z., zákona č. 200/2009 Z. z., zákona č. 285/2009 Z. z., zákona č. 571/2009 Z. z., zákona č. 572/2009 Z. z., zákona č. 52/2010 Z. z., zákona č. 151/2010 Z. z., zákona č. 403/2010 Z. z., zákona č. 543/2010 Z. z., zákona č. 125/2011 Z. z., zákona č. 223/2011 Z. z., zákona č. 250/2011 Z. z., zákona č. 334/2011 Z. z., zákona č. 348/2011 Z. z., zákona č. 521/2011 Z. z., zákona č. 69/2012 Z. z., zákona č. 252/2012 Z. z., zákona č. 413/2012 Z. z., zákona č. 96/2013 Z. z., zákona č. 338/2013 Z. z. a zákona č. 352/2013 Z. z. sa mení a dopĺňa takto:

1.	V § 4 ods. 5 sa vypúšťa posledná veta. 

2.	V § 11 sa vypúšťa odsek 4.

3.	V § 64 sa vypúšťa odsek 7. 

4.	V § 66 ods. 6 uvádzacej vete sa za slovo „sporiteľ“ vkladajú slová „alebo bol sporiteľ“ a slová „obdobie starobného dôchodkového sporenia“ sa nahrádzajú slovami „obdobie účasti na starobnom dôchodkovom sporení“.

5.	V § 67 odsek 2 znie:
		„(2) Poistenec, ktorý bol sporiteľom podľa osobitného predpisu1) do dňa, ktorý predchádza dňu, v ktorom nadobudla účinnosť zmluva o poistení dôchodku zo starobného dôchodkového sporenia,56aa) má nárok na predčasný starobný dôchodok aj vtedy, ak ku dňu, od ktorého žiada o jeho priznanie,
a)	bol dôchodkovo poistený najmenej 15 rokov,
b)	chýbajú mu najviac 2 roky do dovŕšenia dôchodkového veku a
c)	úhrn súm predčasného starobného dôchodku a predčasného starobného dôchodku podľa osobitného predpisu1) je vyšší ako 1,2-násobok sumy životného minima pre 1 plnoletú fyzickú osobu podľa osobitného predpisu.56)“.

Poznámka pod čiarou k odkazu 56aa znie:
„56aa) § 46g ods. 4 zákona č. 43/2004 Z. z. v znení zákona č. .../2014 Z. z.“.

6.	 V § 67 ods. 5 sa vypúšťajú slová „písm. b)“. 

7.	V § 67 ods. 6 sa na konci pripája táto veta: „Ak poberateľ predčasného starobného dôchodku bol počas poberania predčasného starobného dôchodku fyzickou osobou uvedenou v § 4 ods. 1 písm. d) a nárok na výplatu predčasného starobného dôchodku mu nezanikol podľa odseku 5 z dôvodu, že jeho právny vzťah, ktorý zakladá právo na príjem uvedený v § 3 ods. 1 písm. a) a odsekoch 2 a 3, zanikol pred najbližším výplatným termínom splátky predčasného starobného dôchodku nasledujúcim po vzniku tohto právneho vzťahu, zúčtujú sa sumy vyplatené na predčasnom starobnom dôchodku za obdobie, počas ktorého bol fyzickou osobou uvedenou v § 4 ods. 1 písm. d) so sumami dôchodkovej dávky, na ktorej výplatu vznikne nárok odo dňa, ktorým prestane byť fyzickou osobou uvedenou v § 4 ods. 1 písm. d).“.

8.	V § 82 ods. 12 sa slovo „ministerstva“ nahrádza slovami „Ministerstva práce, sociálnych vecí a rodiny Slovenskej republiky (ďalej len „ministerstvo“)“ a slová „Zbierke zákonov“ sa nahrádzajú slovami „Zbierke zákonov Slovenskej republiky (ďalej len „Zbierka zákonov“)“.

9.	§ 82a sa dopĺňa odsekmi 4 až 9, ktoré znejú:
	„(4) Obdobie služby alebo zamestnania v Európskej únii alebo v jej inštitúcii a obdobie získané v dôchodkovom systéme členského štátu Európskej únie, ktoré bolo zohľadnené na určenie sumy poistno-matematického ekvivalentu nároku na starobný dôchodok v dôchodkovom systéme Európskej únie, sa v dôchodkovom systéme Slovenskej republiky považuje za obdobie dôchodkového poistenia na vznik nároku na dôchodok. Obdobie dôchodkového poistenia podľa prvej vety nie je obdobie dôchodkového poistenia na určenie sumy dôchodku.

	(5) Obdobie dôchodkového poistenia a vymeriavacie základy použité na určenie predpokladanej sumy starobného dôchodku a zohľadnené na určenie poistno-matematického ekvivalentu na prevod dôchodkových práv získaných v dôchodkovom systéme Slovenskej republiky do dôchodkového systému Európskej únie, sa považujú za nárok na dôchodok a na určenie jeho sumy v dôchodkovom systéme Slovenskej republiky za obdobie dôchodkového poistenia a vymeriavacie základy v rovnakom časovom období a v rovnakom rozsahu. Ak boli obdobia dôchodkového poistenia a vymeriavacie základy podľa prvej vety zohľadnené pri určení poistno-matematického ekvivalentu získaného v dôchodkovom systéme Európskej únie, tento poistno-matematický ekvivalent sa zníži o sumu, ktorá bola prevedená ako dôchodkové právo získané v dôchodkovom systéme Slovenskej republiky do dôchodkového systému Európskej únie.

	(6) Suma starobného dôchodku s prihliadnutím na dôchodkové práva získané v dôchodkovom systéme Európskej únie sa určí ako súčet sumy starobného dôchodku určenej podľa tohto zákona a sumy určenej ako podiel poistno-matematického ekvivalentu získaného v dôchodkovom systéme Európskej únie a jednotkovej hodnoty odloženého starobného dôchodku určenej podľa osobitného predpisu56b) k rozhodujúcemu dňu a zaokrúhlenej na desať eurocentov nahor. 

	(7) Suma predčasného starobného dôchodku s prihliadnutím na dôchodkové práva získané v dôchodkovom systéme Európskej únie sa určí ako súčet sumy predčasného starobného dôchodku určenej podľa tohto zákona a sumy určenej ako podiel poistno-matematického ekvivalentu získaného v dôchodkovom systéme Európskej únie a jednotkovej hodnoty odloženého starobného dôchodku určenej podľa osobitného predpisu56aa) k rozhodujúcemu dňu a zaokrúhlenej na desať eurocentov nahor.

	(8) Ak nárok na starobný dôchodok nevznikol z dôvodu smrti, suma invalidného dôchodku na účely určenia sumy vdovského dôchodku, vdoveckého dôchodku a sirotského dôchodku podľa osobitného predpisu, sa určí ako súčet sumy invalidného dôchodku určenej podľa tohto zákona a sumy, o ktorú by sa zvýšila suma starobného dôchodku podľa odseku 6.

	(9) Rozhodujúci deň na účely odsekov 6 a 7 je deň doručenia žiadosti o prevod dôchodkových práv získaných v dôchodkovom systéme Európskej únie inštitúcii alebo orgánu Európskej únie alebo deň, v ktorom podľa osobitného predpisu56a) vzniklo právo na prevod dôchodkových práv získaných v dôchodkovom systéme Európskej únie, ak žiadosť bola doručená pred týmto dňom.“.

Poznámka pod čiarou k odkazu 56b znie:
„56b) Nariadenie vlády Slovenskej republiky č. 200/2012 Z. z., ktorým sa ustanovuje spôsob určenia poistno-matematického ekvivalentu nároku na starobný dôchodok vo vzťahu k dôchodkovému systému Európskej únie alebo jej inštitúcie.“.

10.	V § 84 odsek 5 znie: 
	„(5) Denný vymeriavací základ 
a)	fyzickej osoby uvedenej v § 4 ods. 1 písm. d) sa určí ako podiel súčtu príjmov, zistených podľa § 138 ods. 8 druhej vety písm. b), dosiahnutých za obdobie od vzniku pracovného pomeru alebo štátnozamestnaneckého pomeru u zamestnávateľa zodpovedného za škodu pri pracovnom úraze a chorobe z povolania, do dňa predchádzajúceho dňu vzniku pracovného úrazu alebo dňu zistenia  choroby z povolania a počtu  kalendárnych dní tohto obdobia, okrem obdobia uvedeného v § 26 alebo § 140. 
b)	fyzickej osoby v právnom vzťahu na základe dohody o brigádnickej práci študentov určenej podľa § 227a, ak mesačný príjem podľa § 3 ods. 1 písm. a) a ods. 2 a 3 z tejto dohody nepresiahne sumu podľa § 4 ods. 5, sa určí ako podiel súčtu príjmov, zistených podľa § 138 ods. 8 druhej vety písm. a), dosiahnutých za obdobie od vzniku právneho vzťahu na základe tejto dohody u zamestnávateľa zodpovedného za škodu pri pracovnom úraze a chorobe z povolania, do dňa predchádzajúceho dňu vzniku pracovného úrazu  alebo dňu  zistenia choroby z povolania a počtu kalendárnych dní tohto obdobia, okrem obdobia uvedeného v § 26 alebo § 140.

11.	V § 112 ods. 10 sa na konci pripája táto veta: „Ak zanikol nárok na výplatu predčasného starobného dôchodku fyzickej osobe uvedenej v § 4 ods. 1 písm. d), zúčtujú sa sumy vyplatené na predčasnom starobnom dôchodku za obdobie odo dňa splátky predčasného starobného dôchodku splatnej po dni, od ktorého je fyzickou osobou uvedenou v § 4 ods. 1 písm. d), so sumami dôchodkovej dávky, na ktorej výplatu vznikne nárok.“.

12.	V § 123 ods. 3 písm. c) sa slová „ministerstva financií“ nahrádzajú slovami „Ministerstva financií Slovenskej republiky (ďalej len „ministerstvo financií“)“.

13.	V § 128 ods. 6 sa slová „Ministerstvom financií Slovenskej republiky (ďalej len „ministerstvo financií“)“ nahrádzajú slovami „ministerstvom financií“.

14.	V § 131 odseky 1 a 2 znejú:
		„(1) Sadzba poistného na starobné poistenie, ak v odseku 2 nie je ustanovené inak, je pre
a)	zamestnanca 4 % z vymeriavacieho základu,
b)	zamestnávateľa za zamestnanca 14 % z vymeriavacieho základu,
c)	povinne dôchodkovo poistenú samostatne zárobkovo činnú osobu 18 % z vymeriavacieho základu,
d)	dobrovoľne dôchodkovo poistenú samostatne zárobkovo činnú osobu 18 % z vymeriavacieho základu,
e)	štát za fyzické osoby uvedené v § 128 ods. 5 18 % z vymeriavacieho základu,
f)	Sociálnu poisťovňu za poberateľov úrazovej renty priznanej podľa § 88, ktorí do 31. júla 2006 nedovŕšili dôchodkový vek alebo im nebol priznaný predčasný starobný dôchodok, 18 % z vymeriavacieho základu.

	(2) Sadzba poistného na starobné poistenie je pre
a) zamestnanca, ktorý je sporiteľ podľa osobitného predpisu1) a nevypláca sa mu starobný dôchodok alebo predčasný starobný dôchodok programovým výberom podľa osobitného predpisu,69c) 4 % z vymeriavacieho základu,
b) zamestnávateľa za zamestnanca, ktorý je sporiteľ podľa osobitného predpisu1) a nevypláca sa mu starobný dôchodok alebo predčasný starobný dôchodok programovým výberom podľa osobitného predpisu,69c)
1. od 1. septembra 2012 do 31. decembra 2016 10 % z vymeriavacieho základu,
2. v roku 2017 9,75 % z vymeriavacieho základu,
3. v roku 2018 9,50 % z vymeriavacieho základu,
4. v roku 2019 9,25 % z vymeriavacieho základu,
5. v roku 2020 9 % z vymeriavacieho základu,
6. v roku 2021 8,75 % z vymeriavacieho základu,
7. v roku 2022 8,50 % z vymeriavacieho základu,
8. v roku 2023 8,25 % z vymeriavacieho základu,
9. v roku 2024 a nasledujúcich rokoch 8 % z vymeriavacieho základu,
c) povinne dôchodkovo poistenú samostatne zárobkovo činnú osobu, ktorá je sporiteľ podľa osobitného predpisu1) a nevypláca sa jej starobný dôchodok alebo predčasný starobný dôchodok programovým výberom podľa osobitného predpisu,69c) dobrovoľne dôchodkovo poistenú osobu, ktorá je sporiteľ podľa osobitného predpisu1) a nevypláca sa jej starobný dôchodok alebo predčasný starobný dôchodok programovým výberom podľa osobitného predpisu,69c) štát za fyzické osoby uvedené v § 128 ods. 5, ktoré sú sporitelia podľa osobitného predpisu1) a nevypláca sa im starobný dôchodok alebo predčasný starobný dôchodok programovým výberom podľa osobitného predpisu,69c) a Sociálnu poisťovňu za poberateľov úrazovej renty priznanej podľa § 88, ktorí do 31. júla 2006 nedovŕšili dôchodkový vek alebo im nebol priznaný predčasný starobný dôchodok a ktorí sú sporitelia podľa osobitného predpisu1) a nevypláca sa im starobný dôchodok alebo predčasný starobný dôchodok programovým výberom podľa osobitného predpisu,69c)
1. od 1. septembra 2012 do 31. decembra 2016 14 % z vymeriavacieho základu,
2. v roku 2017 13,75 % z vymeriavacieho základu,
3. v roku 2018 13,50 % z vymeriavacieho základu,
4. v roku 2019 13,25 % z vymeriavacieho základu,
5. v roku 2020 13 % z vymeriavacieho základu,
6. v roku 2021 12,75 % z vymeriavacieho základu,
7. v roku 2022 12,50 % z vymeriavacieho základu,
8. v roku 2023 12,25 % z vymeriavacieho základu,
9. v roku 2024 a nasledujúcich rokoch 12 % z vymeriavacieho základu.“.

Poznámka pod čiarou k odkazu 69c znie:
„69c) § 33a zákona č. 43/2004 Z. z. v znení zákona č. .../2014 Z. z.“.

15.	V § 138 ods. 8 druhá veta znie: 
	„Na účely úrazového poistenia a garančného poistenia sa do vymeriavacieho základu zamestnávateľa zahŕňa aj 
a)	príjem fyzickej osoby z právneho vzťahu na základe ňou určenej dohody o brigádnickej práci študentov podľa § 227a, ktorý jej zakladá právo na príjem podľa § 3 ods. 1 písm. a) a ods. 2 a 3, ak tento príjem nepresiahne sumu podľa § 4 ods. 5, okrem príjmov, ktoré nie sú predmetom dane alebo sú od dane oslobodené podľa osobitného predpisu,7) alebo ktoré nie sú predmetom dane podľa právnych predpisov štátu, podľa ktorých sa tento príjem zdaňuje; vymeriavacím základom je aj podiel na zisku vyplatený obchodnou spoločnosťou alebo družstvom zamestnancovi bez účasti na základnom imaní tejto spoločnosti alebo družstva, 
b)	príjem z pracovného pomeru alebo štátnozamestnaneckého pomeru fyzickej osoby uvedenej v § 4 ods. 1 písm. d), okrem príjmu vyplateného v období uvedenom v § 26 ods. 1 a 3 a príjmov, ktoré nie sú predmetom dane alebo sú od dane oslobodené podľa osobitného predpisu,7) alebo ktoré nie sú predmetom dane podľa právnych predpisov štátu, podľa ktorých sa tento príjem zdaňuje; vymeriavacím základom je aj podiel na zisku vyplatený obchodnou spoločnosťou alebo družstvom zamestnancovi bez účasti na základnom imaní tejto spoločnosti alebo družstva.“.

16.	V § 143 ods. 1 poslednej vete sa vypúšťajú slová „prvej vete“ a slová „písm. b)“. 

17.	V § 148 ods. 1 sa slová „písm. f)“ nahrádzajú slovami „písm. g)“.

18.	V § 167a ods. 2 sa slová „dôchodkového fondu“ nahrádzajú slovami „nepriradených platieb“. 

19.	 V § 168 ods. 1 sa slová „výbere, registrácii a postúpení príspevkov na starobné dôchodkové sporenie1)“ nahrádzajú slovami „starobného dôchodkového sporenia1) v rozsahu upravenom týmto zákonom“.

20.	V § 170 ods. 1 sa za slovom „poistenia“ vypúšťa čiarka a slová „výber, registráciu a postúpenie príspevkov na starobné dôchodkové sporenie1)“ sa nahrádzajú slovami „a na výkon starobného dôchodkového sporenia v rozsahu ustanovenom osobitným predpisom1)“.

21.	V § 170 ods. 6 sa slová „výbere, registrácii a postúpení príspevkov na starobné dôchodkové sporenie,1)“ nahrádzajú slovami „výkone starobného dôchodkového sporenia v rozsahu ustanovenom osobitným predpisom,1)“.

22.	V § 178 ods. 1 sa za písmeno c) vkladá nové písmeno d), ktoré znie:
„d) prijímať žiadosť o starobný dôchodok a žiadosť o predčasný starobný dôchodok podľa osobitného predpisu,94)“.

Doterajšie písmená d) až h) sa označujú ako písmená e) až i).

Poznámka pod čiarou k odkazu 94 znie:
„94) § 44 zákona č. 43/2004 Z. z. v znení zákona č. ..../2014 Z. z.“.

23.	V § 179 ods. 1 sa písmeno a) dopĺňa štrnástym bodom, ktorý znie:
„14. o určení dôchodkového veku poistenca, ktorý je sporiteľom podľa osobitného predpisu1) na účely výplaty starobného dôchodku podľa osobitného predpisu,95ab)“.

Poznámka pod čiarou k odkazu 95ab znie:
„95ab) § 30 zákona č. 43/2004 Z. z. v znení neskorších predpisov.“.

24.	V § 179 ods. 1 sa za písmeno f) vkladá nové písmeno g), ktoré znie:
„g) prijímať žiadosť o starobný dôchodok a žiadosť o predčasný starobný dôchodok podľa osobitného predpisu,94) ak sporiteľ podľa osobitného predpisu1) nemá na území Slovenskej republiky trvalý pobyt,“.

Doterajšie písmená g) až m) sa označujú ako písmená h) až n).

25.	V § 226 ods. 1 písmeno e) znie:
„e) viesť register zamestnávateľov a register poistencov a sporiteľov starobného dôchodkového sporenia a v registri poistencov a sporiteľov starobného dôchodkového sporenia osobitne evidovať fyzické osoby v právnom vzťahu na základe dohôd o prácach vykonávaných mimo pracovného pomeru,“.

26.	V § 226 ods. 1 písm. f) sa slová „pre nepriradené platby“ nahrádzajú slovami „nepriradených platieb“ za slová „týchto príspevkov“ a za slovo „poistenia“ sa vkladá čiarka a slová „ak osobitný predpis neustanovuje inak,100ab)“.

Poznámka pod čiarou k odkazu 100ab znie:
„100ab) § 27 ods. 2 zákona č. 43/2004 Z. z. v znení neskorších predpisov.“.

27.	V § 226 sa odsek 1 dopĺňa písmenami p) a q), ktoré znejú:
„p) plniť povinnosti v starobnom dôchodkovom sporení podľa osobitného predpisu,1)
 q) na svojom webovom sídle 
1.	zverejňovať priemernú mesačnú mzdu v hospodárstve Slovenskej republiky zistenú štatistickým úradom za príslušný kalendárny rok a 
2.	stanovovať
2a. maximálnu sumu mesačného príjmu a maximálnu sumu priemerného mesačného príjmu podľa § 4 ods. 5 najneskôr do 31. októbra kalendárneho roka predchádzajúceho príslušnému kalendárnemu roku, 
2b. sumu všeobecného vymeriavacieho základu za príslušný kalendárny rok podľa § 11 ods. 1 najneskôr do 30. apríla kalendárneho roka nasledujúceho po príslušnom kalendárnom roku, 
2c. výšku dôchodkovej hodnoty na príslušný kalendárny rok podľa § 64 najneskôr do 31. decembra príslušného kalendárneho roka, 
2d. pevnú sumu zvýšenia dôchodkovej dávky podľa § 82 ods. 2 až 7, 9 a 10 a percento zvýšenia dôchodkovej dávky podľa § 82 ods. 8 najneskôr do 31. októbra kalendárneho roka predchádzajúceho príslušnému kalendárnemu roku a
2e. percento zvýšenia úrazovej renty podľa § 89 ods. 8 a 9 najneskôr do 31. októbra kalendárneho roka predchádzajúceho príslušnému kalendárnemu roku.“.

28.	V § 231 ods. 1 písm. b) sa vypúšťajú slová „a na účely osobitného predpisu100b)“. 

Poznámka pod čiarou k odkazu 100b sa vypúšťa.

29.	V § 231 ods. 1 písm. b) sa za tretí bod vkladá nový štvrtý bod, ktorý znie:
„4. zamestnanca v právnom vzťahu na základe ním určenej dohody o brigádnickej práci študentov podľa § 227a, ktorý jej zakladá právo na pravidelný mesačný príjem podľa   § 3 ods. 1 písm. a) a ods. 2 a 3, ktorej bol vyplatený príjem podľa § 3 ods. 1 písm. a) a ods. 2 a 3 po zániku tejto dohody a vyplatením tohto príjmu táto fyzická osoba nadobudla postavenie zamestnanca, na dôchodkové poistenie v lehote splatnosti poistného podľa § 143 ods. 1 piatej vety.“.

Doterajší štvrtý až siedmy bod sa označujú ako piaty až ôsmy bod.

30.	V § 231 ods. 1 písm. b) ôsmom bode sa slovo „druhej“ nahrádza slovom „tretej“.

31.	V § 233 odsek 5 znie: 
	„(5) Štatistický úrad je povinný oznámiť 
a)	ministerstvu každoročne do 30. septembra strednú dĺžku života v referenčnom veku spoločnú pre mužov a ženy a
b)	Sociálnej poisťovni každoročne
1.	do 30. apríla sumu priemernej mesačnej mzdy v hospodárstve Slovenskej republiky, 
2.	do 30. septembra 
2a. index rastu priemernej mesačnej mzdy v hospodárstve Slovenskej republiky na účely § 82 ods. 1 písm. a) a § 89 ods. 8 písm. a), 
2b. index medziročného rastu spotrebiteľských cien na účely § 82 ods. 1 písm. a) a § 89 ods. 8 a
2c. index medziročného rastu spotrebiteľských cien za domácnosti dôchodcov na účely § 82 ods. 1 písm. b),
3.	do 10. decembra sumu priemernej mzdy zistenej za tretí štvrťrok predchádzajúceho kalendárneho roka na účely § 64.“.

32.	V § 241a ods. 1 sa slová „na bežný účet dôchodkového fondu“ nahrádzajú slovami „na bežný účet nepriradených platieb“.

33.	V § 241a ods. 2 písmeno d) znie: 
„d) za obdobie odo dňa, v ktorom vznikol sporiteľovi, ktorému sa nevypláca starobný dôchodok alebo predčasný starobný dôchodok programovým výberom podľa osobitného predpisu,69c) nárok na výplatu materského, najneskôr do uplynutia 45 dní odo dňa vydania rozhodnutia o priznaní materského,“.

34.	V § 241a ods. 2 písmeno f) znie: 
„f) za obdobie odo dňa vydania certifikátu podľa osobitného predpisu102ab) do dňa zániku poslednej účasti na starobnom dôchodkovom sporení, do dňa nadobudnutia účinnosti dohody o vyplácaní starobného dôchodku alebo predčasného starobného dôchodku programovým výberom,102ac) do skončenia platnosti ponuky doživotného starobného dôchodku, doživotného predčasného starobného dôchodku, dočasného starobného dôchodku alebo dočasného predčasného starobného dôchodku podľa osobitného predpisu.102ad)“.

Poznámky pod čiarou k odkazom 102ab, 102ac a 102ad znejú:
„102ab) § 45 zákona č. 43/2004 Z. z. v znení zákona č. .../2014 Z. z.
102ac) § 46h ods. 3 zákona č. 43/2004 Z. z. v znení zákona č. .../2014 Z. z.
102ad) § 46 a 46a zákona č. 43/2004 Z. z. v znení zákona č. .../2014 Z. z.“.

35.	V § 246 ods. 1 sa za slovami „týmto zákonom“ vypúšťa čiarka a slová „a nad registrom zmlúv o starobnom dôchodkovom sporení podľa osobitného predpisu106c)“.

Poznámka pod čiarou k odkazu 106c sa vypúšťa.

36.	Nadpis § 293dd sa presúva nad § 293dd a slová „ustanovenie k úprave účinnej“ sa nahrádzajú slovami „ustanovenia k úpravám účinným“.

37.	Za § 293dd sa vkladajú § 293de a 293df, ktoré znejú:

„§ 293de

	Nárok na predčasný starobný dôchodok, ktorý vznikol pred 1. januárom 2015, sa posudzuje podľa zákona účinného do 31. decembra 2014.

§ 293df

	Obdobie starobného dôchodkového sporenia získané pred 1. januárom 2015 podľa predpisov účinných do 31. decembra 2014je obdobím účasti na starobnom dôchodkovom sporení.“.

Čl. IV

Zákon č. 595/2003 Z. z. o dani z príjmov v znení zákona č. 43/2004 Z. z., zákona č. 177/2004 Z. z., zákona č. 191/2004 Z. z., zákona č. 391/2004 Z. z., zákona č.538/2004        Z. z., zákona č. 539/2004 Z. z., zákona č. 659/2004 Z. z., zákona č. 68/2005 Z. z., zákona       č. 314/2005 Z. z., zákona č. 534/2005 Z. z., zákona č. 660/2005 Z. z., zákona č. 688/2006      Z. z., zákona č. 76/2007 Z. z., zákona č. 209/2007 Z. z., zákona č. 519/2007 Z. z., zákona       č. 530/2007 Z. z., zákona č. 561/2007 Z. z., zákona č. 621/2007 Z. z., zákona č. 653/2007      Z. z., zákona č. 168/2008 Z. z., zákona č. 465/2008 Z. z., zákona č. 514/2008 Z. z., zákona     č. 563/2008 Z. z., zákona č. 567/2008 Z. z., zákona č. 60/2009 Z. z., zákona č. 184/2009 Z. z., zákona č. 185/2009 Z. z., zákona č. 504/2009 Z. z., zákona č. 563/2009 Z. z., zákona              č. 374/2010 Z. z., zákona č. 548/2010 Z. z., zákona č. 129/2011 Z. z., zákona č. 231/2011      Z. z., zákona č. 250/2011 Z. z., zákona č. 331/2011 Z. z., zákona č. 362/2011 Z. z., zákona     č. 406/2011 Z. z., zákona č. 547/2011 Z. z., zákona č. 548/2011 Z. z., zákona č. 69/2012 Z. z., uznesenia Ústavného súdu Slovenskej republiky č. 188/2012 Z. z., zákona č. 189/2012 Z. z., zákona č. 252/2012 Z. z., zákona č. 288/2012 Z. z., zákona č. 395/2012 Z. z., zákona č. 70/2013 Z. z., zákona č. 135/2013 Z. z. a zákona č. 318/2013 Z. z. sa dopĺňa takto:

	V § 9 ods. 2 písm. a) sa za slovo „vrátane“ vkladajú slová „výnosu z umiestnenia prostriedkov technických rezerv, ktorý sa vypláca poberateľovi dôchodku zo starobného dôchodkového sporenia,“.

Čl. V

Zákon č. 8/2008 Z. z. o poisťovníctve a o zmene a doplnení niektorých zákonov v znení zákona č. 270/2008 Z. z., zákona č. 552/2008 Z. z., zákona č. 186/2009 Z. z., zákona č. 276/2009 Z. z., zákona č. 129/2010 Z. z., zákona č. 130/2011 Z. z., zákona č. 332/2011 Z. z., zákona č. 520/2011 Z. z., zákona č. 547/2011 Z. z., zákona č. 32/2013 Z. z. a zákona č. 132/2013 Z. z. sa mení a dopĺňa takto:

1.	V § 41 sa za odsek 2 vkladá nový odsek 3, ktorý znie: 
	„(3) Ak poisťovňa, pobočka zahraničnej poisťovne alebo poisťovňa z iného členského štátu vykonáva poisťovaciu činnosť v poistnom odvetví uvedenom v prílohe č. 1 časti A siedmom bode, je povinná 
a) viesť oddelenú správu pre toto poistné odvetvie; oddelená správa musí zahŕňať oddelenú identifikáciu a riadenie portfólia záväzkov tohto poistného odvetvia a k nim prislúchajúcim aktívam a musí byť zabezpečená tak, aby nedochádzalo k poškodeniu záujmov poistených a príjemcov poistných plnení v tomto poistnom odvetví, najmä aby sa výnosy v tomto poistnom odvetví využívali iba v prospech poistených a príjemcov poistných plnení v tomto poistnom odvetví,
b) viesť oddelenú analytickú evidenciu pre toto poistné odvetvie a pripraviť účtovné závierky tak, aby sa oddelene vykázali výnosy a náklady tohto poistného odvetvia, najmä poistné, príjmy z investícií, výplaty poistných plnení, tvorba technických rezerv a prevádzkové náklady,
c) uviesť v poznámkach účtovnej závierky údaje osobitne pre toto poistné odvetvie v rozsahu ustanovenom opatrením vydaným Národnou bankou Slovenska v súlade s osobitnými predpismi.30)“.

Doterajšie odseky 3 až 7 sa označujú ako odseky 4 až 8.

2.	V § 41 ods. 7 sa slová „odseku 5“ nahrádzajú slovami „odseku 6“.

3.	§ 43 sa dopĺňa odsekom 11, ktorý znie: 
	„(11) Poisťovňa, pobočka zahraničnej poisťovne a poisťovňa z iného členského štátu sú povinné bez zbytočného odkladu oznámiť Národnej banke Slovenska rozhodnutie o ukončení uzatvárania nových poistných zmlúv v poistnom odvetví uvedenom v prílohe č. 1 časti A siedmom bode. Ukončiť uzatváranie nových poistných zmlúv môže poisťovňa, pobočka zahraničnej poisťovne a poisťovňa z iného členského štátu najskôr tri mesiace po doručení tohto oznámenia.“. 

4.	Príloha č. 1 časť A sa dopĺňa siedmym bodom, ktorý znie: 
„7. Poistenie týkajúce sa dĺžky ľudského života, ktoré je upravené právnymi predpismi z oblasti sociálneho poistenia.“.

Čl. VI

Zákon č. 417/2013 Z. z. o pomoci v hmotnej núdzi a o zmene a doplnení niektorých zákonov sa dopĺňa takto: 

	V § 4 ods. 3 písm. b) sa za slová „a predčasného starobného dôchodku“ vkladajú slová „podľa osobitného predpisu9) a vyplácaného starobného dôchodku a predčasného starobného dôchodku podľa osobitného predpisu12a)“.

Poznámka pod čiarou k odkazu 12a znie:
„12a) Zákon č. 43/2004 Z. z. o starobnom dôchodkovom sporení a o zmene a doplnení niektorých zákonov v znení neskorších predpisov.“.

Čl. VII
Účinnosť

	Tento zákon nadobúda účinnosť 1. júla 2014 okrem 1. bodu až 24. bodu, 26. bodu až 44. bodu, § 46a až 46c ods. 1, § 46d, § 46e ods. 1 až 9, § 46f až 46h v 45. bode, 46. bodu až 147. bodu, 149. bodu až 169. bodu, § 123ao a 123ap v 170. bode, 171. bodu až 175. bodu v čl. I, 4. bodu, 5. bodu, 14. bodu, 19. bodu až 24. bodu, 26. bodu, 33. bodu až 37. bodu v čl. III, čl. IV, 1. bodu až 3. bodu v čl. V a čl. VI, ktoré nadobúdajú účinnosť 1. januára 2015.